ועדת הכלכלה, כנסת 20, פרוטוקול מספר 381, 2016-12-06 20:00

איתן כבל: שלום לכולם, אנחנו מתחילים את הישיבה השנייה הערב.

איתן כבל: אנחנו בדיון המשך שכותרתו: פרק ח' כולו (תקשורת), מתוך הצעת חוק התכנית הכלכלית (תיקוני חקיקה ליישום המדיניות הכלכלית לשנות התקציב 2017 ו-2018), התשע"ז–2016.

איתן כבל: דוד, תעבור לתנועות ידיים, אני אתבע אותך בסוף על ירידת שמיעה.

<מלי פולישוק בלוך: לא הבנתי, זו הבעיה היחידה שלך אתו?

איתן כבל: תהיה פה תביעה ייצוגית, דוד.

איתן כבל: סעיפים 18 ו-27 ו-28(2) עד (5) בעניין הפרטת מערך הפצת השידורים הקרקעי בטכנולוגיה ספרתית "עידן פלוס", מתן רישיון שידורים לגורם המפעיל להפצת השידורים גם באינטרנט.

איתן כבל: שלום גברתי, הרבה זמן לא התראינו.

<לאה ורון: נכון.

איתן כבל: שלום, גברתי היועצת המשפטית.

<אתי בנדלר: שלום.

איתן כבל: מה שלומך?

<אתי בנדלר: - - -

איתן כבל: יפה.

איתן כבל: היועצות המשפטיות, הרשמת, הדובר, אהלן לכולם.

איתן כבל: אני רוצה להזכיר שבדיון הקודם שסיימנו עם נדמה לי או שלוש או שתי נקודות פתוחות, נקודה אחת נוגעת לאמריקנים – 13ג, העלאה באינטרנט.

איתן כבל: מר אפורי, אני כבר אומר לך שאת 13ג אני לא מעלה היום, זה לא אומר שלא אעלה את זה בהמשך.

איתן כבל: אני גם רוצה לומר את הדברים כאן, הודעתי לנציגי הממשלה שבכל הנוגע לשיח שלנו להעלאה באינטרנט, כפי שהוצגו על-ידי עורך-דין אפורי, הנושא הזה, חברי הכנסת, יקבלו אותם ככזה ראה וקדש.

איתן כבל: סליחה, לא תפקידם של חברי הכנסת בעניין הזה לקבוע מדיניות.

איתן כבל: אם משרד האוצר, משרד החוץ, משרד ראש הממשלה ומשרד המשפטים יחד עם משרד התקשורת יגיעו למסקנה שהם מוכנים, אחרי שבדקו ועשו, להעלות את החוק כפי שהוא או בתיקונים אנחנו נעלה אותו.

איתן כבל: אם יחליטו להוציא סעיפים כאלה מהחוק אנחנו נוציא אותם.

איתן כבל: זו לגמרי המדיניות.

איתן כבל: זה לא כמו הנושאים האחרים שאני אומר במקום "ו" יאמר "גם" או דברים כאלה ואחרים.

איתן כבל: זו נקודה אחת.

<לאה ורון: יש מסמך של ראש אשכול קניין רוחני ממשרד המשפטים, ראית את זה?

איתן כבל: לא.

<לאה ורון: אז לא הסתפקת כי זה הגיע בערב.

<לאה ורון: הוא נותן מענה.

<לאה ורון: איתן, אני מציעה שתודיע שתשקול האם להעלות את הנושא של האינטרנט אחרי ההפסקה היום.

<אביטל טומפולינסקי: זה מה שנשאר.

איתן כבל: אני מעלה הכול להוציא 13ג.

איתן כבל: זה מוסכם, זה מה שהודיעו לי נציגי הממשלה.

<לאה ורון: בסדר.

איתן כבל: נקודה נוספת נוגעת לעניין דמי ההפצה.

איתן כבל: אני אציג הצעה בנוגע לדמי ההפצה ואני לא אצביע עליה היום, לא כי אנחנו חברי הכנסת אין לנו הבנה בעניין הזה.

איתן כבל: כיוון שאני צריך לעשות את הדברים בצורה סדורה שלייעוץ המשפטי יהיה את הסיפק גם לבחון את זה, גם לשאול את השאלות הנדרשות.

איתן כבל: לכן, אני אשים את העקרונות המוסכמים היום, יהיה אפשר לשאול את השאלות, וכמובן שזה יונח בפני היועצת המשפטית, ה-יועצת, וכמובן, יש לנו עדיין מספיק זמן כדי להביא את הדברים גם השבוע.

<לאה ורון: שזה אומר מחר בערב.

איתן כבל: שזה אומר מחר בערב.

איתן כבל: זה הרבה זמן.

איתן כבל: אז איפה אנחנו אוחזים?

איתן כבל: כמו שהיינו אומרים בישיבה, בהקראה, גברתי.

<חגית ברוק: סיימנו להקריא.

<חגית ברוק: אסתי, הקראת את כל סעיפי האינטרנט?

<אסף וסרצוג: התחלנו מההגדרות.

<חגית ברוק: יש את פרק האינטרנט שלא הוקרא, ונשארו עוד כמה סעיפים בודדים בתיקונים העקיפים שלא הוקראו.

איתן כבל: אין בעיה, רק אמרי לנו היכן.

<חגית ברוק: במה תרצה שאתחיל?

<חגית ברוק: יש את סעיפי האינטרנט שלא הוקראו, ויש את התיקונים העקיפים בחוק שלא הוקראו.

איתן כבל: יקירה, זה לא מעניין אותי.

<חגית ברוק: לא אכפת לך?

איתן כבל: תקריאי איפה שצריך, למעט 13ג, ונעלה את זה להצבעה.

איתן כבל: עוד דבר, אני רוצה להזכיר – יש כאן את נציג רשות השידור, נכון?

<חגית ברוק: - - -

<אסף וסרצוג: - - -

איתן כבל: סליחה, גברתי, וסרצוג.

<אסף וסרצוג: כן.

איתן כבל: אם אני לא מזמין אתכם לדיון אתם לא מדברים ביניכם?

<אסף וסרצוג: אנחנו אוהבים לתאם דברים בסוף, שזה יהיה יותר - - -

דוד ביטן: משהו כזה.

<לאה ורון: שמנו לב.

איתן כבל: נציג רשות השידור עורך-דין תומר קרני, קיבלנו מכתב דבר דבור על אופניו מרשות השידור.

דוד ביטן: מה, ישבת ליד התאגיד דווקא?

איתן כבל: מנקודת המבט שלי יש או עשויות, עלולות להיות לכך השלכות גם על התאגיד לכשיוקם, בעזרת השם, מבחינת זכויות יוצרים חשוב שהדברים האלה ייאמרו ויסגרו היום.

<אסף וסרצוג: מאחר שאנחנו לא מצביעים היום על 13ג אז החלק שהעלה - - -

איתן כבל: רגע, אנחנו מתרגשים, נכנס המנכ"ל.

איתן כבל: אתה רוצה ללחוש לי משהו עכשיו באוזן?

<לאה ורון: לא.

<לאה ורון: לבקש לבטל את הישיבה.

איתן כבל: בוא תגיד שלום.

רוברט אילטוב: אתה צריך סולם, כבל.

<קריאה: וגם בוא תגיד שלום פה, בבקשה.

איתן כבל: גברתי, עכשיו זה לא מסע.

איתן כבל: תשים על הראש שלך גם סטיקר.

איתן כבל: אני אומר את זה לאסף שיצא, ואני אומר את זה לנציגי האוצר, אני מבקש שעד מחר בערב תבואו בדברים עם עומרי.

שולי מועלם-רפאלי: הלכתי לחמש דקות, נהיה בלגן?

איתן כבל: היה שקט, עכשיו יש רעש.

שולי מועלם-רפאלי: לא, באמת, שכחתי שהאוצר לא עומד בסיכומים, חשבתי שאפשר ללכת.

שולי מועלם-רפאלי: רועי, מה נהיה?

איתן כבל: מה שאני מבקש, ברשותך, שעד מחר בערב תבואו בדברים עם רשות השידור.

איתן כבל: ואני אומר את זה כיוון שלהערכתי מעבר לרשות השידור עלולות להיות לזה השלכות על התאגיד לכשיוקם, אז אני מבקש שנסכם את הדברים האלה.

רועי פולקמן: על מה מצביעים היום, איתן?

רועי פולקמן: אתה יכול רק להגיד על מה מצביעים היום?

איתן כבל: על הכול להוציא 13ג.

<אתי בנדלר: אני רק רוצה להשלים את דברי, אדוני.

<אתי בנדלר: גם אם יינתן מענה ראוי לטענות של רשות השידור, אחרי שהאוצר יבוא אתם במגע וישמע את טענותיהם, דבר אחד נראה לי די ברור, שכתוצאה מהסעיפים האלה, אם הם יתקבלו, יהיו עלויות נוספות, בין אם מדובר ברשות השידור ובין אם מדובר בתאגיד.

<אתי בנדלר: ואני חוששת, מהיכרותי את הנפשות הפועלות או את השיטה, שיגידו להם: תספגו את העלויות הנוספות האלה מהתקציב שאנחנו מעבירים לכם.

<אתי בנדלר: מה שעלול לפגוע בסופו של דבר בשידורים, משום שהם ירדו מתקציב השידורים.

איתן כבל: תודה, אתי.

איתן כבל: אבל בדיוק זה הדין ודברים ביניהם, וזה יובא לכאן ונכריע.

<אתי בנדלר: יש גם טענות ענייניות מעבר לכספיות.

איתן כבל: בסדר גמור.

איתן כבל: העובדה שיש טענות זה עדיין לא מחייב אותי לחשוב שהם צודקים.

איתן כבל: יש כאן טענות, ואני נותן לכם את הזכות לשמור על הזכויות שלכם.

דוד ביטן: תקציביות או לא.

איתן כבל: בבקשה, גברתי.

<חגית ברוק: אקריא את סעיף 13ד שעליו אני מבינה - - -

<אביטל טומפולינסקי: 13ב לא אושר.

<לאה ורון: התחילו להקריא אותו ולא סיימו.

<לאה ורון: תתחילי להקריא את 13ב, בבקשה.

<חגית ברוק: < למעשה מדובר בכמעט כל הגורמים שמוזכרים בסעיף 6, זה כולל את בעלי הזיכיונות והרישיונות לפי חוק הרשות השנייה, את רשות השידור על שני ערוציה, את תח"י ואת הערוצים הייעודיים.

<אתי בנדלר: לעניין זה, אדוני, הייתה הערה.

<אתי בנדלר: שאלנו מדוע מדובר כאן על כך שהוא מיועד "להגביל, להקשות או לשלוט בפעולות"?

<אתי בנדלר: מדובר בעצם על הפצה מחוץ לישראל, ולא מדוע לא מדברים על מכשיר שמיועד למנוע.

<אתי בנדלר: השאלה אם הוא מצליח או לא מצליח זו שאלה אחרת, אבל זו מטרת האמצעים האלה, והתשובה היא?

<איילת פלדמן: משאירים לשיקול דעת הוועדה.

<איילת פלדמן: אין לנו התנגדות.

<אתי בנדלר: אני סבורה שכשמדובר על אמצעים טכנולוגיים, המטרה של האמצעים האלה היא למנוע את הפעולות האמורות בסעיפים 13ג(4) ו-(5) ו-13ד(א)(4) ו-(5) ולא רק "להגביל להקשות או לשלוט בפעולות", אלא אם כן אני טועה, אני אשמח לשמוע.

איתן כבל: כן, בבקשה.

<תומר קרני: מכיוון שזה נוגע גם לסעיף 13ד אני מסכים אתך שזה צריך להיות במטרה למנוע ולא רק להקשות.

<תומר קרני: יש הרבה הסכמים, גם עם בעלי זכויות מחו"ל שמחייבים אותנו לנקוט אמצעים מסוימים כדי למנוע את הזליגה של השידור מחוץ לתחומי מדינת ישראל.

<תומר קרני: לפעמים אותם גורמים גם מבקשים לפקח על האמצעים שננקטים, כלומר, לאשר אותם מראש או לבדוק, וגם מטילים סנקציות אם במקרה יש זליגה כזאת, וכבר היו דברים מעולם.

<תומר קרני: אז צריך שהסעיף הזה כאן יהיה כמה שיותר מנוסח בצורה של מניעה ולא רק של השתדלות או ניסיון, וכמובן שבמבחן התוצאה יכולים לקרות מקרים שדלף, פיראטיות, מישהו פרץ את זה.

רועי פולקמן: אבל זו רק הגדרה, אז מה זו המניעה?

רועי פולקמן: אם במקום אחר נרצה להיות ברורים שצריך למנוע אז - - -

איתן כבל: מה אתם מציעים, חבר'ה?

<אתי בנדלר: מדובר כאן על אמצעים טכנולוגיים שמה המטרה שלהם?

<אתי בנדלר: המטרה שלהם היא רק להקשות?

<אתי בנדלר: המטרה שלהם היא למנוע, כך אני מבינה.

איתן כבל: ניר.

<ניר יוגב: גברתי היועצת המשפטית, אי-אפשר לעשות יותר טוב מהכי טוב שיש, והכי טוב שיש, צריך להודות שהוא לא מאה אחוז.

<ניר יוגב: ולכן, גם אם נעשה את האמצעים הכי טובים שיש, יכול להיות מקרה שבו הדבר לא יצלח, כמו שנתתי את הדוגמה בתוכנות סינון באינטרנט.

<ניר יוגב: גם בחקיקה בתוכנות סינון כתוב שצריך לעשות את הכי טוב שאפשר בהתאם למקובל בשוק, וזה גם מה שצריך להיות גם במקרה הזה.

<ניר יוגב: אפשר לעשות את הכי טוב שיש.

<אתי בנדלר: אתה מדבר כבר על הסעיף האופרטיבי, מה אתם צריכים לעשות, אני שואלת כרגע, ההתקנים שאתם עושים, האמצעים הטכנולוגיים, מה מטרתם?

<תומר קרני: מטרתם למנוע.

<אתי בנדלר: בסדר, זהו, זה מה שסברתי.

<קריאה: אין כאן מקובל בשוק, יש דרישות הסכמיות.

<תומר קרני: ובלבד שזה בהתאם למקובל בשוק.

<אתי בנדלר: מיועד למנוע את הפעולות.

איתן כבל: יש הערות?

<לאה ורון: נוספות?

איתן כבל: בבקשה, שם ותפקיד לפרוטוקול.

<חגי נצר: מייצג את "יורוספורט" ואת "דיסקברי".

איתן כבל: אה, חתמת גם עם "דיסקברי", שבוע שעבר זה היה רק עם "יורוספורט".

<חגי נצר: לא, זה היינו הך.

איתן כבל: זה בסדר, צחקתי.

<מיכל רפאלי כדורי: "דיסקברי" קנו את "יורוספורט".

איתן כבל: בסדר.

איתן כבל: תודה, מיכל.

איתן כבל: אי-אפשר קצת להסתלבט?

איתן כבל: בבקשה.

<חגי נצר: מה שחסר, לדעתי, זה קודם כול סעיף של הטלת אחריות על מי שלא נוקט את האמצעים.

<חגי נצר: צריכה להיות אחריות אזרחית.

<חגי נצר: צריכה להיות תוצאה לאי נקיטת האמצעים.

<חגי נצר: זאת אומרת, אם מישהו לא נקט את האמצעי ובגלל זה זה דלף מעבר לגבולות הטריטוריה, אז צריך לקבוע אחריות אזרחית למקרה כזה.

<אתי בנדלר: אנחנו בסעיף ההגדרות, עוד לא הגענו בכלל לסעיף שמדבר על כך שהגורמים שבהם מדובר צריכים לנקוט באמצעים טכנולוגיים.

<חגי נצר: את מדברת רק על ההגדרה?

<אתי בנדלר: רק על ההגדרה.

<אתי בנדלר: אנחנו נמצאים רק בהגדרות.

<לאה ורון: כן, זה מה שהקריאו ובזה עוסקת הוועדה.

<אתי בנדלר: אתה מדבר כבר מה הסנקציות, אם יהיו סנקציות וכן הלאה.

איתן כבל: תודה.

איתן כבל: הערות.

<לאה ורון: הערות נוספות ל-13ב.

איתן כבל: תודה.

איתן כבל: מי בעד?

איתן כבל: ירים את ידו.

איתן כבל: בעד – רוב

איתן כבל: תודה.

איתן כבל: אושר.

<אתי בנדלר: רגע, רק ההגדרה.

איתן כבל: רק ההגדרה.

<חגית ברוק: שתי ההגדרות אושרו?

איתן כבל: כן.

איתן כבל: הלאה.

<חגית ברוק: זאת הגדרה שהוקראה כבר כאן בוועדה.

<חגית ברוק: למעשה, המהות של ההגדרה מדברת על פלטפורמה.

<אתי בנדלר: אני רק רוצה בכל זאת להעיר כאן איזושהי הערה שעלולה להיווצר כאן בעיה, אני מפנה את תשומת הלב.

<אתי בנדלר: ההגדרה "ספק תכנים" אכן מוגדרת בסעיף שנקרא כאן.

איתן כבל: ביטן, אתה עובר על התקנות, וגם צולה את המוח שלך שכבר לא נשאר ממנו הרבה.

<לאה ורון: ביטן, תקנון הכנסת.

דוד ביטן: מה?

איתן כבל: עם הטלפון והחשמל.

איתן כבל: אני דואג לך.

איתן כבל: הקואליציה עלולה להתפרק אם אתה - - -

דוד ביטן: חשבתי שזה דחוף, בסוף הם רוצים שחרור בלי קיזוז, נו, מה תגיד?

דוד ביטן: חוק ההסדרות.

שולי מועלם-רפאלי: המציאות עולה על כל דמיון.

דוד ביטן: רוצים ללכת לאירוע, בנט.

שולי מועלם-רפאלי: אירוע, ברוך השם, ירבו אירועים בישראל.

<לאה ורון: איך הם מעזים?

<לאה ורון: מאיפה יש להם אירועים בכלל.

איתן כבל: בבקשה.

<אתי בנדלר: "ספק תכנים", ההגדרה הוקראה אגב הדיון בזכויות הספורט, ואינני יודעת אם היא תאושר לא תאושר.

<אתי בנדלר: בהנחה שהיא תאושר, נאמר: "מי שפעילותו העיקרית שידור של מגוון תכנים לציבור בישראל, ובלבד שהתכנים משודרים ביוזמתו באמצעות ממשק הנמצא בשליטתו, והכול בין שהתכנים המשודרים ניתנים לצפייה בזמן אמיתי בו זמנית בידי הציבור, ובין שהתכנים שניתנים לצפייה במועד ובמקום לפי בחירת הצופה".

<אתי בנדלר: ההגדרה הזאת היא הגדרה מאוד כוללנית שאני לא בטוחה שברור במי מדובר, אבל ככל שמדובר בזכויות הספורט הדבר פחות בעייתי משום שיתנהל מרשם של ספקי התכנים.

<אתי בנדלר: כאן אין מרשם ואין פיקוח כלשהו, ומטילים על גוף שלא ברור שיודעים מיהו מטלות מסוימות.

<אתי בנדלר: אני פשוט מפנה את תשומת הלב שבביצוע עלולות להיווצר בעיות עם העניין הזה.

איתן כבל: מה אתם אומרים?

איתן כבל: איך נותנים לזה מענה?

איתן כבל: אפורי, יש לך גם בזה מה להגיד?

<תמיר אפורי: כן, למה לא?

איתן כבל: לא יודע.

איתן כבל: אני לא נגד, אבל אדוני ימצא מקום.

<אתי בנדלר: אגב, מזכירה לי אביטל שאם יוחלט, אינני יודעת, אבל אם יוחלט לפצל את פרק הספורט נצטרך להגדיר את זה כאן מחדש.

<תמיר אפורי: מותר מילה?

איתן כבל: כן.

<תמיר אפורי: אני אומר את זה בשם עצמי, לא בקשר ללקוחות, אני מפנה את תשומת לבכם.

<תמיר אפורי: אני רוצה פשוט להפנות את תשומת הלב שההגדרה כפי שהיא כתובה עלולה לחול גם על אתרים פיראטיים לכל דבר, והתוצאה יכולה להיות קצת משונה, שיבוא אתר פיראטי והוא יהיה זכאי לקבל מחברינו גופי השידור על-פי דין רישיון לפי חוק זכויות מבצעים ומשדרים, זה נראה קצת מטריד.

<תמיר אפורי: זה דבר אחד.

איתן כבל: אתה דואג לנו או לשולחים שלך?

שולי מועלם-רפאלי: לא, לפיראטיים הוא דואג.

<תמיר אפורי: אני דואג עכשיו לאיכות החוק שיצא תחת ידי הוועדה הנכבדה.

דוד ביטן: רגע, ממשלת ארצות-הברית מודאגת מזה בישראל?

<תמיר אפורי: לא, אני אומר את זה בשמי.

דוד ביטן: אה.

איתן כבל: יש פה נקודה, אתם יודעים לתת לה התייחסות?

<קריאה: אתר פיראטי תסגור.

<תמיר אפורי: הדבר השני שרציתי לומר באמת זה - - -

איתן כבל: אבל איך אם הוא פיראטי והוא לא תחת שום – זה אפילו לא משהו - - -

<אתי בנדלר: אין עליו רגולציה, הוא לא צריך להיות רשום, אז מה זה "ספק תכנים פיראטי"?

<אתי בנדלר: הוא יכול להיות פיראטי רק בהקשר לזה שהוא משתמש ב - - -

<תמיר אפורי: אני רוצה לתת את הדוגמה.

<תמיר אפורי: יש בארץ כמה מקרים, חברי מזירה, מיכל רפאלי כדורי עוסקת בזה ומקדישה לזה הרבה מאמצים, יש פלטפורמות פיראטיות פעילות בישראל, הן לוקחות חומרים באופן לא חוקי ומציעות לציבור.

איתן כבל: חברים יקרים, תודה רבה, מר אפורי.

איתן כבל: מישהו יכול לענות לי על זה בדרג המקצועי, או שאתם רוצים לחשוב על זה?

איתן כבל: נפצל את זה?

שולי מועלם-רפאלי: או, שלום, אדוני המנכ"ל.

דוד ביטן: מה קרה שכיבדת אותנו בנוכחותך?

דוד ביטן: יש משהו שאנחנו לא יודעים?

שולי מועלם-רפאלי: שני המנכ"לים לא נמצאים בו זמנית, עוד זה מדבר וזה בא.

<שי באבד: אדוני יו"ר הקואליציה ואדוני יו"ר הוועדה, כשאנחנו לא באים מלינים לא זה שאנחנו לא מכבדים את חברי הכנסת, ואנחנו לא בסדר.

שולי מועלם-רפאלי: חס וחלילה.

שולי מועלם-רפאלי: אנחנו נגיד דבר כזה על אנשי משרד האוצר?

<שי באבד: כשאנחנו באים בשמונה בערב, מה באתם?

<שי באבד: מה כיבדתם אותנו?

דוד ביטן: אנחנו פוליטיקאים, מה אתה רוצה?

שולי מועלם-רפאלי: עובדים לילות כימים.

<שי באבד: בגנים אתה לא פולני, אדוני יו"ר הקואליציה, אז אני לא מבין, אתה כל הזמן מתלונן?

רוברט אילטוב: למה אתם מגיעים בשמונה בערב?

רוברט אילטוב: זאת השאלה.

שולי מועלם-רפאלי: הוא בא לעשות וידוא הריגה.

שולי מועלם-רפאלי: אני עושה חידון ליושבי השולחן, מי שיודע את התשובה מקבל פרס עד סוף הערב.

שולי מועלם-רפאלי: מה פירוש שם משפחתו של המנכ"ל?

איתן כבל: מה השם שלו?

שולי מועלם-רפאלי: באבד.

<קריאה: בית אב בית-דין.

שולי מועלם-רפאלי: לא, בן.

<קריאה: בן אב בית-דין.

שולי מועלם-רפאלי: את תקבלי שלושת-רבעי פרס.

<קריאה: אם אפשר שלם.

<שי באבד: אבל אני אשאל אותך שאלה, מאיפה המקור?

שולי מועלם-רפאלי: גרמניה.

<שי באבד: לא, אבל מאיפה המקור של השם באבד ואיזה רב מפורסם?

<שי באבד: איזה ספר הוא כתב?

<קריאות: - - -

<שי באבד: אני אתן לך רמז, ספר החינוך, זה רמז.

<מלי פולישוק בלוך: לי יש שאלה אחרת, יש זכויות יוצרים על הספר שהוא כתב?

<קריאה: מנחת חינוך.

<שי באבד: מנחת חינוך, יפה מאוד.

איתן כבל: אני רוצה להגיד לך שאתם מפריעים לי.

<קריאות: - - -

שולי מועלם-רפאלי: זה הזמן, לאה'לה חברנו האהוב, זכרו הטוב, אורי אורבך הרי כבר כתב את הספר "סבא שלי היה רב", נכון?

שולי מועלם-רפאלי: זה הזמן.

<קריאה: אז אנחנו מדברים על שידורי מנחת חינוך ו"עידן פלוס", זו החקיקה.

<לאה ורון: רגע, אנחנו עוד בסעיף 13ב.

איתן כבל: וסרצוג, אתה יכול לתת לי תשובה?

איתן כבל: או שנראה לי שאתם נהנים - - -

<חגית ברוק: יש לנו מענה, יש לנו הצעה.

<חגית ברוק: אנחנו מציעים שזה יהיה ספק תכנים רשום כהגדרתו בסעיף 6סג, כשלמעשה הרישום ייתן מענה גם להערה של היועצת המשפטית בהקשר של הוודאות, וגם להערתו של עורך-דין אפורי בהקשר של פיראטיות.

<חגית ברוק: זאת אומרת, המועצה מן הסתם לא תרשום גורם פיראטי.

דוד ביטן: עוד פעם עורך-דין אפורי?

<תמיר אפורי: אני פה.

<אתי בנדלר: זה בסדר גמור.

<אתי בנדלר: רק יש בעיה, חגית.

דוד ביטן: בוא תשב לידנו, בוא, ככה שתיתן לנו מידע עד שיבוא מישהו.

שולי מועלם-רפאלי: און-ליין.

איתן כבל: סליחה, אם אתה יושב קרוב אלי החפירות צריכות להיות במינון נמוך.

<תמיר אפורי: אוקיי, סגור.

איתן כבל: העניין ברור.

איתן כבל: אמרת לי, וזה בסדר גמור.

דוד ביטן: מה שאת אומרת אנחנו אתך.

<אביטל טומפולינסקי: המרשם הזה לא בהכרח רלוונטי למרשם הזה.

<אתי בנדלר: זה ברור שלא כל הספקים.

<חגי נצר: לא ברור עדיין מה עומד מאחורי זה.

<חגי נצר: וואלה זה ספק תכנים מבחינתכם?

<חגי נצר: כי הוא עונה להגדרה, אבל הוא לא.

<חגי נצר: אתם התכוונתם - - - , נכון?

<קריאה: הוא לא עונה להגדרה.

<קריאה: זה לא עיסוקו העיקרי.

<חגי נצר: למה הוא לא עונה?

<חגי נצר: "מי שפעילותו העיקרית שידור של מגוון תכנים לציבור בישראל".

<קריאה: זו לא פעילותו העיקרית.

<חגי נצר: מגוון תכנים, "ובלבד שהתכנים משודרים ביוזמתו וביוזמת האתר".

<אסף וסרצוג: זה לא מגוון תכנים.

שולי מועלם-רפאלי: למה?

שולי מועלם-רפאלי: זה כן מגוון תכנים.

<אתי בנדלר: זה בדיוק העניין, שההגדרה לא ברורה, על זה דיברתי.

<חגי נצר: הוא יבוא.

<קריאה: הוא עומד בהגדרה?

<חגי נצר: כן, תקרא אותה.

<תומר קרני: זה לא ברור.

<תומר קרני: ההגדרה לא ברורה.

<חגי נצר: אסף, תקרא את ההגדרה עוד פעם ותראה.

<אסף וסרצוג: אם יש לכם הצעה, אתם יכולים להגדיר.

<חגי נצר: להבהיר, למעט אתרי אינטרנט, הם למטה בשרשרת.

<אסף וסרצוג: מה זאת אומרת?

<אסף וסרצוג: ואם אתה פותח אתר אינטרנט, דרך אתר אינטרנט אתה באמת צריך - - -

<קריאות: - - -

<אסף וסרצוג: גם ynet זו לא פעילותו העיקרית.

<אסף וסרצוג: זאת לא פעילותו העיקרית, זה שיש לו כמה סרטוני וידאו לא הופך את זה לפעילותו העיקרית.

<חגי נצר: יש להם יותר מכמה סרטוני וידאו.

<אסף וסרצוג: א', זו לא פעילותו העיקרית; ב', ואם זה - - -

איתן כבל: חברים, וסרצוג, סליחה.

איתן כבל: תקשיבו, כיון שאנחנו גם מתכנסים מחר בערב, יש כאן שאלה מקצועית, היא לא שאלה של אידיאולוגיה או תפיסת עולם, אני מציע שתבחנו את זה.

<חגית ברוק: נבחן את זה ונחשוב על זה.

איתן כבל: תבחנו את זה.

איתן כבל: זה עניין שאם כבר אנחנו מכניסים אותו ראוי שיכנס בצורה נכונה ולא רק שנעשה מה שנקרא את ה"וי" על הסעיף.

איתן כבל: הלאה.

<לאה ורון: השידורים הפתוחים, תמשיכי.

<אסתי פלדמן: אנחנו גם נבחן את עניין ספק התכנים הרשום.

<קריאה: הצבעת על זה?

איתן כבל: לא הצבעתי על זה.

איתן כבל: אני לא מצביע על זה.

<אביטל טומפולינסקי: חגית, אבל בשורה הראשונה ב-13ד יהיה ספק תכנים רשום?

<חגית ברוק: לא.

<אסף וסרצוג: נחזור לזה.

איתן כבל: אמרתי את כל זה, גם ספק תכנים רשום וגם הנושא השני, ביקשתי שכיוון שמדובר בנושא מקצועי פר-אקסלנס והשאלה שהעלתה היועצת המשפטית והעלה כאן נציג "יורוספורט" ו"דיסקברי" – אולי עד מחר בערב תפתיע אותנו בעוד משהו.

<חגי נצר: למה לא? בכיף.

<חגי נצר: כן ירבו.

איתן כבל: אני בעד.

איתן כבל: העלו כאן שאלות מקצועיות, כדי שהניסוח יהיה ניסוח נכון, תביאו את ההצעה עד מחר בערב, תשקלו את הדברים.

<לאה ורון: השידורים הפתוחים.

<חגית ברוק: זה בעצם אותם שידורים של הגופים המשדרים.

<חגית ברוק: תצביע על ההגדרה?

איתן כבל: יש הערות?

איתן כבל: שאלות?

איתן כבל: אני יכול להעלות להצבעה?

<אתי בנדלר: כן, אדוני.

איתן כבל: תודה.

איתן כבל: אני מעלה להצבעה את ההגדרה "השידורים הפתוחים".

איתן כבל: מי בעד?

איתן כבל: ירים את ידו.

איתן כבל: בעד – רוב

איתן כבל: תודה.

איתן כבל: אושר.

איתן כבל: הלאה.

<אתי בנדלר: תסבירי.

איתן כבל: רק תסבירי.

<חגית ברוק: איילת, את יכולה להסביר?

<איילת פלדמן: הסכמת המשדר זה הסכמה לשידור משנה במסגרת אגד הזכויות של המשדר לפי חוק זכויות משדרים, זה הזכויות בסיגנל.

דוד ביטן: - - -

<לאה ורון: אני אוציא אותו.

<לאה ורון: הוא יענה לך ואני אוציא אותו.

איתן כבל: ששש.

איתן כבל: תקשיב שנייה, אתה עם הקול שלך לא שמעתי אותה.

שולי מועלם-רפאלי: כן, אי-אפשר היה לשמוע אותה.

איתן כבל: צריך ספק תוכן אחר שירים את הקול מולך.

דוד ביטן: ספק קול, לא ספק תוכן.

<אתי בנדלר: ספק שקט.

איתן כבל: אמרתי, תהיה תביעה ייצוגית על הרעש שהוא עושה.

<לאה ורון: על הפגיעה בשמיעה.

רוברט אילטוב: מערכות קריזה.

דוד ביטן: הוא מדבר 70% מזמן והתביעה הייצוגית תהיה עלי, יש דבר כזה?

איתן כבל: אבל, אח שלי, על המואזין צריך חוק?

איתן כבל: עליך.

איתן כבל: דבר.

רוברט אילטוב: אני אסכים להוסיף תיקון.

<איילת פלדמן: כמו שאמרתי לפני רגע, חוק זכויות מבצעים ומשדרים מגדיר זכויות של גופים משדרים, יש זכויות מסוימות שהחוק מקנה להם.

<איילת פלדמן: לגופים המשדרים זו זכות בעצם בסיגנל, באות שמועבר.

<איילת פלדמן: הסעיף הספציפי הזה שאליו אנחנו מפנים מדבר על שידור משנה שהוא שידור סימולטני בו-זמני שמוגדר פה בהמשך.

איתן כבל: אפשר?

איתן כבל: יש הערות?

איתן כבל: תודה.

איתן כבל: מי בעד?

איתן כבל: בעד – רוב

איתן כבל: תודה.

איתן כבל: אושר.

איתן כבל: הלאה.

<לאה ורון: חבר הכנסת רוברט אילטוב מצביע במקום חבר הכנסת חמד עמאר.

רוברט אילטוב: גם בהצבעות קודמות.

איתן כבל: הלאה.

איתן כבל: על 13ג אנחנו מדלגים.

<חגית ברוק: על 13ג מדלגים ואני ממשיכה ל-13ד.

איתן כבל: מר אפורי, 13ג הסעיף שלך.

<חגית ברוק: מדלגים.

<חגית ברוק: עורכת-דין איילת פלדמן.

איתן כבל: תסבירי.

<איילת פלדמן: סעיף קטן (א) מסביר את החובה של הגוף המשדר לתת הסכמה לשידור כמו שהוגדרה קודם לספק תכנים שיבקש הסכמה לשידור.

<איילת פלדמן: אני מזכירה, זו הסכמה לזכויות המשדרים שלו בסיגנל, ויש כמה הוראות שמפורטות כאן בסעיף.

<איילת פלדמן: יש צורך לחזור על מה שהקראנו הרגע?

<אביטל טומפולינסקי: מה זה הסימון לדוגמה?

<חגית ברוק: המשמעות של הסימון הזה זה סוג של איזושהי תביעה מזהה שתשמש למקרה שהשידורים כן יזלגו מחוץ לישראל.

<חגית ברוק: זאת אומרת שכל האמצעים הטכנולוגיים שבהם הוא נקט למניעת זליגת השידורים מחוץ לישראל לא יעבדו, שתהיה דרך להבין מי היה זה ששידוריו הם שזלגו, והסימון הזה בעצם יאפשר לזכות אותו.

<אתי בנדלר: וסימון זה הוא סימון שלא ניתן להסיר אותו?

<אתי בנדלר: זה מה שאני שואלת.

<דבורה קמחי: לא ניתן.

<אתי בנדלר: סליחה, לא ניתן?

<קריאה: לא ניתן.

<חגית ברוק: מעבר לאמצעים טכנולוגיים.

<אתי בנדלר: כן.

<אתי בנדלר: כי אמרנו שהוא צריך "לרבות אמצעים טכנולוגיים", אמרנו, אמצעים טכנולוגיים אלה האמצעים שמטרתם למנוע את הזליגה, אז איזה אמצעים משמעותיים הוא אמור לנקוט מעבר לאותם אמצעים טכנולוגיים?

<אתי בנדלר: השאלה שלי ברורה?

<חגית ברוק: השאלה ברורה.

<תמיר אפורי: רוצים עזרה?

<לאה ורון: מתחננים.

דוד ביטן: נו, בבקשה.

דוד ביטן: מה נעשה בלעדיך?

איתן כבל: זה פרו-בונו, דרך אגב.

<איילת פלדמן: אנחנו מודים לעורך-דין אפורי על סיועו הרב בניסוח סעיף זה.

שולי מועלם-רפאלי: על הסיוע המשפטי הנרחב.

<איילת פלדמן: התשובה היא שרצינו לשמור על איזושהי גמישות ולא להגיד "רק אמצעים טכנולוגיים", אבל אנחנו משאירים כאן - - -

<אתי בנדלר: זה לא רק, זאת אומרת, הוא צריך גם וגם.

<אתי בנדלר: את אומרת לרבות אמצעים, הוא צריך לנקוט אמצעים טכנולוגיים, אבל מעבר לזה הוא צריך – אמצעים טכנולוגיים זה רק חלק מהאמצעים המשמעותיים שהוא צריך לנקוט.

<איילת פלדמן: אנחנו מוכנים לשמוע את הצעת הוועדה בעניין הזה.

<אתי בנדלר: אני רוצה להבין למה התכוונתם.

איתן כבל: גברתי, אנחנו כאן לא הצד, אתם צריכים להגיד לנו.

איתן כבל: כשאתם כותבים פה משפט יש לו משמעות שאמורה להיות מאחוריו.

איתן כבל: אתם רוצים לבנות את העניינים עכשיו?

<זיו מאיר: נראה לי שבנוסח הזה יש הגיון רב, אם יורשה לי להציע גם כן על המשקל של עורך-דין אפורי.

איתן כבל: זיו, קדימה, תשבור אותנו.

<זיו מאיר: לשבור אתכם?

<זיו מאיר: טוב, אז האמצעים הטכנולוגיים ברור מהם.

<זיו מאיר: האמצעים המשמעותיים הם אמצעים שאינם טכנולוגיים, לדוגמה, אמצעים משפטיים.

<זיו מאיר: אם ספק התכנים משדר, לדוגמה, תכנים שאינם אותם תכנים שמועברים, יש לו תכנים משלו שיש לו זכויות, ואותם הוא דווקא מטעמים שלו במסגרת הסכמית כזו או אחרת רוצה להוציא לחוץ-לארץ, אז שההסכם לא יהיה כזה שיאפשר איזושהי מסקנה שלגוף שרוכש אותו לחוץ-לארץ יש גישה גם לתכנים שמועברים במסגרת הסעיף הזה.

<זיו מאיר: זו דוגמה לאמצעי משפטי, אמצעי שאיננו טכנולוגי והוא משמעותי כדי למנוע את התופעה הזו.

<זיו מאיר: הרעיון הוא שהתחום הטכנולוגי הוא תחום מאוד מאוד צר ומוגדר, המציאות יותר רחבה מהתחום הטכנולוגי.

<זיו מאיר: יכולים להיות מסגרות אחרות קנייניות, עסקיות, הסכמיות, משפטיות שמאפשרות לתכנים - - -

איתן כבל: תודה, זיו.

איתן כבל: אני רק שאלתי את השאלה, הם כתבו את הסעיף והם לא יודעים להסביר מהו?

<זיו מאיר: קראתי את הסעיף והם לא הסבירו.

איתן כבל: סליחה, הם כתבו עניין מסוים, הם התכוונו למשהו מסוים.

<אתי בנדלר: אני רוצה להוסיף מעבר לזה.

<אתי בנדלר: הרי מטילים כאן חובה, ספק תכנים צריך להבין מהן החובות שמוטלות עליו.

<זיו מאיר: אז דה-פקטו תוכן - - -

איתן כבל: סליחה.

<איילת פלדמן: התשובה היא שאנחנו - - -

איתן כבל: אתם לא יודעים מה כתבתם.

<איילת פלדמן: לא.

<חגית ברוק: אני יכולה להסביר.

<איילת פלדמן: אם הוועדה מעדיפה להגדיר את זה כאמצעים טכנולוגיים משמעותיים - - -

איתן כבל: לא, זה לא, סליחה.

<אתי בנדלר: אני חושבת שזה צריך להיות אמצעים טכנולוגיים משמעותיים, אלא אם כן התכוונתם למשהו נוסף.

<חגית ברוק: אזכיר שהנוסח המקורי פשוט לא דיבר על אמצעים טכנולוגיים.

<לאה ורון: נכון.

<חגית ברוק: זאת הסיבה.

<חגית ברוק: מלכתחילה דובר רק על אמצעים משמעותיים כשבה

<חגית ברוק: כרח בוודאי התכוונו לאמצעים טכנולוגיים.

<חגית ברוק: לא הוגדר מהם אמצעים טכנולוגיים, ולמעשה יש כאן איזושהי התגלגלות.

<חגית ברוק: אז עכשיו למעשה כשכתוב כבר אמצעים טכנולוגיים הביטוי משמעותיים נראה מעט מתייתר ולא ברור איזה - - -

איתן כבל: נכון, כי זה אמור להיות משהו נוסף.

<אתי בנדלר: אז השאלה אם מדובר באמצעים טכנולוגיים משמעותיים או אמצעים טכנולוגיים משמעותיים - - -

<נוגה רובינשטיין: מה עם פיקוח, בקרה, אכיפה, גם אלו אמצעים שספק תכנים יכול – הרי יכולים להיות אמצעים נוספים חוץ מאמצעים טכנולוגיים, של בקרה, פיקוח, אכיפה, אלה אמצעים שיכולים למנוע, אם אתה יוצר הרתעה, יכולים גם למנוע זליגה.

<נוגה רובינשטיין: למה לא להשאיר את הצורה הזאת בצורה יותר ברורה?

<אתי בנדלר: אני בסך הכול מנסה לדעת.

<אתי בנדלר: כשכותבים חוק אנחנו מצווים שתהיה איזושהי ודאות בקריאת החוק.

<אתי בנדלר: אם מטילים כאן חובות על גוף כלשהו, הוא צריך לדעת למה מתכוונים, מה הוא צריך לעשות.

<קריאה: לא "או".

דוד ביטן: למה לא?

דוד ביטן: מה הבעיה?

<דבורה קמחי: אוסיף עוד דבר בהקשר של הנקודה הזאת.

איתן כבל: עצרתי, סליחה, התשתם אותי.

<דבורה קמחי: זה לא "או", זה "ו".

דוד ביטן: או אמצעי סביר למניעת זה וזה.

איתן כבל: שנייה.

איתן כבל: בכל הכבוד, אני לא מקבל את זה שאנחנו עכשיו מסבירים לעצמנו מה התכוונתם, אני לא מקבל את זה.

רוברט אילטוב: עורך-דין אפורי יכול להסביר.

איתן כבל: אשאיר את זה פתוח.

דוד ביטן: הפחדת אותו ברמה כזאת שהוא לא רוצה לדבר.

איתן כבל: תחזרו מחר בערב, תחליטו אם זה כך אז מה עומד מאחורי זה, או אם המשפט האחר, מה המשמעות.

איתן כבל: האם המשמעות היא רק אמצעים טכנולוגיים או אמצעים נוספים כמו שזיו הוסיף, כמו שנציגת רק"ע – החלטתי לעשות לזה קיצור – רשת, קשת, עשר.

איתן כבל: עד שאת מסיימת כבר ארבעה יכלו לדבר.

<נוגה רובינשטיין: אני מדברת מהר.

<אביטל טומפולינסקי: אפשר גם ער"ק.

איתן כבל: או ער"ק.

<תמיר אפורי: או קר"ע.

איתן כבל: את זה לא רציתי.

איתן כבל: אז אני מציע שתביאו לנו למה אתם מתכוונים, הרי זה עניין טכני.

דוד ביטן: למה מחר בערב?

דוד ביטן: בוא נגמור את זה היום.

דוד ביטן: כל דבר מחר.

איתן כבל: לא, זה טכני, עזוב, עשה לי טובה.

איתן כבל: ממילא אני מביא מחר את זה.

<אתי בנדלר: ואם הוא לא יקבע?

שולי מועלם-רפאלי: ואם הוא לא יקבע?

<תמיר אפורי: רשאי לקבוע.

<אתי בנדלר: ואם הוא לא יקבע?

<אתי בנדלר: הגוף הזה, הספק יודע מה הוא צריך לעשות?

איתן כבל: חברים יקרים, אתה רוצה לחזור לדיון הקודם?

איתן כבל: אם לא יקבע.

איתן כבל: תעשה לי טובה עכשיו עם הלא יקבע.

איתן כבל: זה פשוט, הרי זה לא שאני רוצה לדחות את זה.

איתן כבל: הבנו את העיקרון, יש כאן עניין ניסוחי אבל יש לו גם מהות, זה לא רק העניין הניסוחי.

איתן כבל: לכן, מה שאני מבקש מכם, תביאו את זה מחר, שורה אחת ונאשר את זה, זה הכול.

<לאה ורון: זה לא שורה אחת.

איתן כבל: לא משנה, התכוונתי שיש לזה רעיון.

איתן כבל: כן, אדוני.

<תומר קרני: אפשר להעיר לסעיף?

איתן כבל: כן.

<תומר קרני: כמה הערות.

<תומר קרני: בפסקה (1) בנוסח שהוקרא ירד איזה קטע שהיה בנוסח הקודם, יכול להיות שזה עודכן, שאסור יהיה לספק התוכן להוסיף תוספת כלשהי לצד או ברקע המסך.

<קריאה: זה ירד.

<אתי בנדלר: אה, היא הורידה את זה עכשיו?

<תומר קרני: ירד.

<תומר קרני: השאלה היא האם המשמעות היא שאותו ספק יוכל להלביש פרסומות בצד, למעלה, למטה?

<נוגה רובינשטיין: לא, הערוצים האלה הם ללא עריכה.

<איילת פלדמן: זה ללא עריכה.

<איילת פלדמן: אסור לעשות פריימים, אסור להוסיף באנרים.

<תומר קרני: זה בתוך הטקסט או לא? אני גם לא הבנתי.

<קריאה: אז למה זה ירד?

<איילת פלדמן: לפי הטקסט שהוקרא זה בחוץ, אבל המשמעות היא שברגע שמדברים בלא עריכה הכוונה היא בבירור בלי פריימינג, בלי באנרים וכו'.

<תומר קרני: אבל ללא עריכה יכול להיות גם על חלק מהמסך.

<קריאות: - - -

<אתי בנדלר: צריך להיות "ולא קטיעה, עריכה או שינוי"?

<חגית ברוק: ללא קטיעה או עריכה.

<תומר קרני: אבל ללא עריכה יכול להתפרש גם על חלק מהמסך ללא עריכה, כמו שעושים, משבצים בנגן וידאו על חלק מהמסך.

<אתי בנדלר: הם אומרים ללא עריכה, זה לא מאפשר לעשות שום שינוי או תוספות כך וכך.

<תומר קרני: ללא עריכה יכול להתפרש גם על חלק מהמסך.

<לאה ורון: לא, הנה, ללא תוספת כלשהי.

<נוגה רובינשטיין: זה מונח שקיים והיום לא נכנסים לזה, לא באנרים ולא פרסומות.

<נוגה רובינשטיין: זה מונח שמשתמשים בו בדברי חקיקה אחרים גם.

<ניר יוגב: יש גם את התיבה "ללא תוספת כלשהי".

<חגית ברוק: כל התיבה הזאת ירדה.

<תמיר אפורי: אז זו תקלה חמורה.

<קריאות: - - -

איתן כבל: זה צריך לזרום, זה כבר דיון שבעת אלפים.

<תמיר אפורי: הם שינו את זה ברגע האחרון, בנוסח הקודם שהועבר היה אחר.

<לאה ורון: זה בנוסח הקודם בפסקה (1), זה נשאר בנוסח הקודם.

<מלי פולישוק בלוך: זה היה ונעלם.

<תמיר אפורי: אז אתם מקריאים לפרוטוקול ולא אומרים שהשינוי ממה שהופץ לפני דקה?

איתן כבל: מר אפורי, אתה לא אחראי על הנזיפות פה.

איתן כבל: אני.

איתן כבל: בבקשה, אדוני, יוגב.

<ניר יוגב: יש מקרים שבהם ספק השירות כן מודיע למנויים שלו דרך המסך הודעות כלשהן.

<ניר יוגב: אני סתם אתן כדוגמה, פיקוד העורף למשל מבקש שספקי תכנים יודיעו למנויים שלהם בזמן נפילת רקטות או התרעות כמו צבע אדום, או התרעות שירותיות אחרות שיכולות להעלות למסך.

<קריאה: זה מופיע על המסך שלנו, זה הגורם המשדר.

<נוגה רובינשטיין: זה הגורם המשדר עושה את זה.

<נוגה רובינשטיין: הגורם המשדר מוסיף את זה בעצמו.

<ניר יוגב: אז הגורם המשדר יכול וספק התכנים לא?

<ניר יוגב: בסדר, אז אני מושך את ההערה.

<תומר קרני: אם אפשר שתי הערות.

<תומר קרני: לגבי האמצעים שהספק צריך לנקוט חסר, לטעמי, כאן א', נאמר - - -

<קריאות: - - -

איתן כבל: חבר'ה, תקשיבו, הוא לא מדבר אלי, עכשיו זה כבר עניינים מקצועיים.

איתן כבל: בכל הכבוד שאני רוחש להשכלה שלי בעניין, אני לא מתיימר להשיב במקומכם.

איתן כבל: זה היה צריך עכשיו להיות דרך המלך, דוהר, לא עכשיו שאני נעצר פה כאילו פעם ראשונה אני מקריא את זה.

<תומר קרני: לטעמי חסר כאן סעיף שמטיל סנקציה, ואם לא ננקטו אמצעים כאמור.

<תומר קרני: ב', אם הייתה זליגה למרות האמצעים, לדעתי צריך להטיל איזושהי אחריות על ספק התכנים כדי לתקן את העניין.

<תומר קרני: כי לא בטוח שלגוף השידור תהיה שליטה על זה, ולפעמים מדובר בנושאים שטעונים תיקון מיידי שאפשרי, וצריך להטיל את זה על הספק, מן הסתם, אם הזליגה היא מאתר שלו.

<אתי בנדלר: הערה נכונה.

איתן כבל: הערה נכונה.

<תומר קרני: יש מקרים שבהם האמצעים צריכים להיות לפי דרישה, כי מדובר באמצעים ספציפיים שטעונים אישור מראש.

<תומר קרני: אז יכול להיות שלגבי תכנים מסוימים לא יהיה די בהגדרה שיש אלא צריכים שהאמצעים גם יאושרו מראש על-ידי הגוף המשדר או בעל הזכויות או משהו כזה, אחרת לא יינתן מענה למאה אחוז מהמקרים.

<איילת פלדמן: בסעיף הזה מה שספק התכנים מקבל זו הסכמה מהגוף המשדר וגם רישיונות מבעלי הזכויות, פשוט עוד לא הגענו, זה בסעיף קטן (ב).

<איילת פלדמן: הכול הוא במסגרת הסכמית גם מול בעלי זכויות וגם מול הגוף המשדר.

<איילת פלדמן: לפעמים בעלי זכויות דרך הגוף המשדר באותה מסגרת הסכמית קובעים את אותם אמצעים טכנולוגיים שצריך לנקוט.

<תומר קרני: אם זה ברור שזה נתון להסכם בין הצדדים.

<איילת פלדמן: זה נתון להסכם.

<איילת פלדמן: הסעיף בנוי כך שיינתן הסכם.

<קריאה: איזה הסכם?

איתן כבל: גברתי, אני עושה פאוזה.

<לאה ורון: גם את (א) אי-אפשר להעמיד להצבעה.

איתן כבל: סליחה, אני מתנצל, תכף אנחנו יוצאים להפסקה.

איתן כבל: אני רוצה לבחון אתכם, אני מדבר עכשיו ברצינות, כל הסעיפים הלא מבושלים האלה זה, את יודעת, אני אוכל רק well done.

איתן כבל: זה רחוק מלהיות דבר כזה, זה כל כך רחוק מלהיות מבושל.

איתן כבל: תכף אני אחליט אם אני מתפוצץ, אבל תכף נראה.

איתן כבל: אני עושה כאן הפסקה קצרה כדי שחבר הכנסת אילטוב, צריך ללכת במסגרת ההסכמות אליהן הוא הגיע, יעלה את הנקודה.

רוברט אילטוב: העליתי את זה בדיונים קודמים, את הסוגיה של הארכת תוקף הרישיון, ביקשתי לחמש שנים, הגענו להסכמות שעד שנה מעבר לתקופת הרישיון המקורי שהוענק לערוץ ייעודי.

רוברט אילטוב: הגענו להסכמות גם עם האוצר, גם עם משרד התקשורת וגם בקואליציה, וגם מולך, כבוד היושב-ראש, אני מבקש להעלות את זה כתיקון עקיף בסעיף שאמצא לנכון.

<אתי בנדלר: חבר כנסת אילטוב, אני רק מאוד מבקשת אם אתה יכול לנמק את הבקשה שלך, כי מישהו עלול לתקוף את זה משפטית, ואני חושבת שהוועדה צריכה להבין מה - - -

רוברט אילטוב: שלחתי מכתב, את רוצה אותו?

<אתי בנדלר: כן.

<אתי בנדלר: לפרוטוקול חשוב.

רוברט אילטוב: אני מבקש לצרף את המכתב לפרוטוקול או להקריא את זה.

<אתי בנדלר: אין דבר כזה לצרף מכתב לפרוטוקול.

רוברט אילטוב: אז אני אקריא את כל המכתב.

<לאה ורון: כן.

איתן כבל: תביא, אני אקריא אותו במקומך.

רוברט אילטוב: הוא די ארוך.

איתן כבל: תודה.

איתן כבל: אני רק רוצה לפני שאני מתחיל, לפני שאני יוצא לדרך, מי פה נציג משרד התקשורת?

<חגית ברוק: אני.

איתן כבל: מקובל עליכם הסיכום?

<חגית ברוק: כן.

<חגית ברוק: משרד התקשורת לא מתנגד להצעה לנוכח המלצות ועדת פילבר שמתיישבות עם הנימוקים ועם הרציונליים שתכף אולי יוסברו פה.

רוברט אילטוב: זה גם יסביר את זה.

<אתי בנדלר: זה מה שאנחנו צריכים בדיוק, את הרציונליים ואת ההנמקות.

<חגית ברוק: אולי תקריא קודם, אנחנו נסביר את זה.

<איתמר חרמון: אנחנו חושבים שאם מאריכים לערוץ הרוסי בשנה, דהיינו שהזמן - - -

רוברט אילטוב: מדובר על כל הערוצים הייעודיים, לא הערוץ הרוסי.

שולי מועלם-רפאלי: הוא דיבר על ערוצים ייעודיים.

<איתמר חרמון: כל הערוצים הייעודיים שזה רלוונטי יוארכו?

<אלידור בליטנר: מה זה שזה רלוונטי?

<אלידור בליטנר: אם אפשר להבין.

איתן כבל: את לא בלופ?

<אלידור בליטנר: למעשה אני מתנגדת, ממשרד המשפטים, כי לא היו הסכמות.

<לאה ורון: אז אולי תסבירו.

<אלידור בליטנר: בוודאי.

<אתי בנדלר: אולי קודם את הרציונל.

איתן כבל: סליחה, אני שמח על שיתוף הפעולה ועל התיאום המוחלט.

שולי מועלם-רפאלי: בין משרדי הממשלה השונים.

איתן כבל: בין משרדי הממשלה, שהוא באמת מגיע לשיאים.

דוד ביטן: נדבר על זה אחרי ההפסקה.

איתן כבל: סליחה, שכל פעם מפתיעים אותי.

איתן כבל: אני מאוד מופתע עד עמקי נשמתי.

איתן כבל: אתם לא יכולים לעשות לי את זה כל פעם.

<אלידור בליטנר: רגע, מה זאת אומרת?

<אלידור בליטנר: אני - - -

איתן כבל: אני לא מדבר כלפייך.

איתן כבל: אני מדבר על התיאום – זאת סימפוניה לממשלה.

איתן כבל: אני אומר לכם, מזל שקישון נפטר, הוא היה כותב על זה פיליטון שלם, אבל זה לפעם אחרת.

איתן כבל: אני אקריא את המכתב, ואני אבקש - - -

שולי מועלם-רפאלי: אדוני, נורא עצוב להגיד מזל שקישון נפטר.

איתן כבל: התכוונתי, מזל לאנשים פה.

<מלי פולישוק בלוך: אנחנו סומכים עליך שתכין ספר חדש.

איתן כבל: כן, אני עובד על זה.

שולי מועלם-רפאלי: ישמרו על זכויות היוצרים.

איתן כבל: יש כאן אנשים שיככבו.

איתן כבל: אני צוחק.

איתן כבל: "לכבוד חבר הכנסת איתן כבל יו"ר ועדת הכלכלה, מכובדי" – אה, לא ידעתי, מכובדי, יפה –

"הנדון: הריני לפנות אליך בבקשה, לפיה במסגרת חוק ההסדרים יתוקן חוק התקשורת (בזק ושידורים), התשמ"ב–1982 ("חוק התקשורת"), באופן שהמועצה לשידורי כבלים ולשידורי הלוויין תהיה רשאית להאריך תוקף רישיון של ערוץ ייעודי לתקופה של עד חמש שנים".

רוברט אילטוב: עד שנה.

רוברט אילטוב: זה הסיכום.

איתן כבל: עד שנה.

איתן כבל: "עד שנה מעבר לתקופת הרישיון המקורי שהוענק לערוץ הייעודי:

<אתי בנדלר: בשנתיים הקרובות.

איתן כבל: אמרתי בשנתיים הקרובות.

איתן כבל: במהלך השנתיים.

<אתי בנדלר: אני חושבת על זה, דובר על שנה וכאן זה שנתיים.

רוברט אילטוב: התיקון בהתאם להסכם.

איתן כבל: "

<מיכל רפאלי כדורי: זה לא נכון, החוזה שלי נגמר - - -

איתן כבל: סליחה, אני מקריא מכתב, הוא לא מופנה אליכם.

איתן כבל: אתם יכולים אחר כך להתייחס אם תרצו.

איתן כבל: לאחרונה פרסמה הוועדה המייעצת להסדרת הרגולציה על שוק השידורים ("ועדת פילבר") את מסקנותיה, הכוללות אף הן המלצה להעניק רישיונות מסחריים ללא מכרז וללא הגבלת זמן (או עם מנגנון חידוש).

איתן כבל: עם אימוץ המלצות אלה וחקיקתן, הערוצים הייעודיים יוכלו לעבור למודל הרישוי החדש.

איתן כבל: דא עקא, תהליך החקיקה של מסקנות הוועדה טרם החל, ואין כל ביטחון שיסתיים לפני פקיעת רישיונות הערוצים הייעודיים, או חלקם.

איתן כבל: (יא) הוענק רישיון לערוץ ייעודי, תהיה המועצה רשאית להאריך את תוקף הרישיון לתקופה של שנה מעבר לתקופת הרישיון, על אף כל הגבלה או הוראה אחרת ברישיון.

איתן כבל: לעניין סעיף זה, "תקופת רישיון" – לרבות כל הארכה של תקופת הרישיון המקורית.

איתן כבל: גם מבחינה ציבורית, יהיה זה בלתי יעיל להקדיש משאבי ציבור למכרז חדש כאשר ממילא בתוך תקופה קצרה יוכל כל מבקש לקבל רישיון מסחרי בלתי מוגבל.

איתן כבל: בכבוד רב ובברכה, חבר הכנסת רוברט אילטוב יו"ר סיעת ישראל ביתנו.

איתן כבל: "

איתן כבל: אני מבקש, ברשותכם, את התייחסות היועצת המשפטית.

<אתי בנדלר: - - - הצעות חדשות, וכיוצא בזה, יש כאן בזבוז משאבים כשכך וכך, ככל הנראה, תוכלו לקבל בעתיד רישיון ללא מכרז.

<אתי בנדלר: ייתכן שזה המצב, אבל אני צריכה לשמוע.

<אתי בנדלר: אנחנו צריכים, לדעתי, לשמוע ממשרד התקשורת האם באמת נעשים צעדים לקידום חקיקה לשם אימוץ מסקנות ועדת פילבר, זה דבר אחד.

<אתי בנדלר: דבר שני הייתי רוצה לדעת לגבי הערוצים הייעודיים הקיימים איזה רישיונות אמורים לפקוע בתקופה הקרובה, אינני יודעת, כדי באמת לדעת שההערכה אם נעשית – נעשית באופן שוויוני לכל מי שנוגע בעניין.

<נוגה רובינשטיין: אם אפשר לצרף גם התייחסות לגבי "רשת" כי גם הזיכיון שלה עומד לפקוע, וכל הנימוקים שנאמרו שם כאן חלים אחד לאחד גם לגבי "רשת".

<אתי בנדלר: לגבי "רשת", "קשת" וערוץ 10 יש הסדר בחוק לגבי מעבר לרישיונות וכידוע ערוץ 10 כבר קיבל רישיון, "רשת" ו "קשת" הגישו בקשה לרישיון לפי החוק, ולכן זה לא נראה לי רלבנטי, עם כל הכבוד.

<נוגה רובינשטיין: לא, זה מאוד רלבנטי כי מדובר על השנה הקריטית הקרובה.

רוברט אילטוב: "רשת" ו "קשת" החליטו מה הם הולכים לעשות עם ערוץ החדשות?

איתן כבל: אני לא מציע לערוץ 2, 10 ומה שנקרא ערק - - - אני מציע, לפני שנתקדם, מה שנקרא.

<חגית ברוך: אז כמו שגם הוקרא במכתב של חבר הכנסת אילטוב וגם כמו שהסבירה היועצת המשפטית של הוועדה, באמת, המלצות ועדת פילבר מתוות איזשהו הליך חלופי להליך מתן הרישיונות לערוצים הייעודיים שקיים היום בחוק התקשורת.

<חגית ברוך: בהתאם להמלצות, לערוצים הייעודיים אפשר יהיה לתת רישיון בהתאם לחוק הרשות השנייה, רישיון שהוא לתקופות ארוכות ומשמעותיות יותר – ל-15 שנה, רישיון שהוא בדומה לרישיונות המסחריים שיש היום לפי חוק הרשות השנייה.

<חגית ברוך: בהקשר של השלב של ההמלצות – ההמלצות עוד לא אומצו, הם הוגשו לשר הנגבי אבל עוד לא נעשה אימוץ פורמלי ולכן מטבע הדברים גם עוד לא נעשו כל הליכי חקיקה בעניין הזה, אבל אנחנו מאמינים שבתוך תקופת ההארכה, בגלל שבכל זאת אנחנו צופים שבזמן הקרוב כן תהיה איזושהי ודאות לגבי אימוץ ההמלצות כן או לא, ויכול להיות, בהנחה שיהיו הליכי חקיקה, זה יתכנס לקראת מועד סיום הרישיון - - -

<אתי בנדלר: שהוא מתי?

<חגית ברוך: שהוא משהו באזור שנת 2017.

<חגית ברוך: איתמר, אולי אתה יכול - - -

<איתמר חרמון: הרישיון של הערוץ הייעודי הרוסי מסתיים בנובמבר 2017, והרישיון של הערוץ הייעודי למוזיקה מסתיים בנובמבר 2018 - - -

<קריאה: מה זה המוזיקה, זה 24?

<איתמר חרמון: זה 24.

<איתמר חרמון: הם אלה שהם בזמן הקרוב.

<איתמר חרמון: הרישיון לערוץ מורשת ולערוץ הערבי – יש להם עוד זמן, זה ב-2024.

<אתי בנדלר: וכמה זמן לפני תום תקופת הרישיון אתם בדרך כלל נערכים להכנת מכרז?

<איתמר חרמון: אנחנו משתדלים להיערך למכרזים בדרך כלל בין חצי שנה לשנה לפני תום הרישיון.

<אתי בנדלר: זאת אומרת שגם לגבי ערוץ 24 אתם אמורים להתחיל - - -

<איתמר חרמון: הוא אמור להתפרסם, אם הכל עובד כמו שצריך, בסביבות סוף 17-תחילת 18.

<חגית ברוך: שעד אז יכול להיות שיהיו אי אילו הליכי חקיקה, אבל לא בהכרח יושלמו, ולכן אנחנו לא מתנגדים להצעתו של חבר הכנסת אילטוב - - - אני רק רוצה לציין שקצת היה לי קשה לעקוב אחרי הנוסח ואני לא בטוחה שאנחנו מסכימים בהכרח לנוסח שהוקרא במכתב.

רוברט אילטוב: לא, הנוסח הוא בהתאם לסיכום.

דוד ביטן: יש בעיה לתת להם עוד שנה?

<אלידור בליטנר: בעיניי יש.

<אלידור בליטנר: אני חושבת שמדובר כאן במתן הטבה לגורם פרטי בלי שנערך שום דיון ציבורי.

<אלידור בליטנר: זה לא חלק מהצעת החוק הממשלתית, זה לא קשור להצעת החוק הממשלתית.

<אלידור בליטנר: אין כאן הצדקה.

<אלידור בליטנר: אין כאן הצדקה.

<אלידור בליטנר: מה זאת אומרת "המלצות ועדת פילבר"?

<אלידור בליטנר: המלצות ועדת פילבר טרם אומצו אפילו בידי השר.

<קריאות: - - -

<אלידור בליטנר: אין כאן שום קשר לאירוע של חוק ההסדרים, מה שמתנהל כאן.

<אלידור בליטנר: לא נערך כאן דיון ציבורי מסודר ופשוט - - - אני לא שמעתי כאן שום הצדקה לעניין הזה.

דוד ביטן: את יודעת גם ל - - - האלה של התקשורת אין קשר לתקציב.

דוד ביטן: חוק ההסדרים - -

<אלידור בליטנר: - - -

דוד ביטן: - - חוק ההסדרים, עם כל הכבוד – הוא שייך לתקציב.

דוד ביטן: אז גם אתם חרגתם מהעניין הזה של חוק ההסדרים.

דוד ביטן: אני רוצה להתייחס לדבר אחד – הסיבה שצריך לתת לערוץ 9 עוד שנה דווקא נובעת ממסקנות ועדת פילבר, לא בגלל שהם המליצו שניתן בדרך אחרת, אלא בגלל שהן עדיין לא אומצו.

דוד ביטן: זאת אומרת, שהתוצאה יכולה להיות שבנובמבר 2017 ההמלצות האלה לא יאומצו עדיין, ואז ייצאו לגביהן במכרז, בעוד שאם הן היו מאומצות אז יכולנו לתת להם את זה בלי מכרז.

דוד ביטן: לכן צריך עוד שנה על מנת לדעת מה המצב המשפטי שחל בעניין הזה על מנת שהמשרד גם יוכל להחליט מה לעשות בבוא העת.

דוד ביטן: לכן צריך עוד שנה.

דוד ביטן: אם הם היו מסיימים עוד כמה שנים אז לא היה צריך את זה, אבל כיוון שהם מסיימים עוד שנה והמסקנות אומרות שאפשר דרך אחרת, צריך שתהיה איזושהי ודאות.

דוד ביטן: נשארה להם עוד שנה, ואז נראה מה עם מסקנות ועדת פילבר.

<אלידור בליטנר: ההמלצות האלה יכולות להיות לא מאומצות לנצח.

דוד ביטן: אתה מבין, אדוני היושב-ראש, למה התכוונתי?

רוברט אילטוב: כבוד היושב-ראש, הוועדה הזו לא בפעם הראשונה מתעסקת בסוגיות תקשורת ולא בפעם הראשונה מחלקת הטבות כאלה ואחרות לגורמים פרטיים, גם לצורך התחרות וגם לצורך שמירה על ערוצי תקשורת, ולא פעם בסכומים הרבה יותר גדולים.

רוברט אילטוב: לכן, הטענה הזו – אני פשוט מופתע - - -

<קריאות: - - -

רועי פולקמן: - - -

איתן כבל: אני מחדש את הישיבה, ברשותכם.

איתן כבל: אני רוצה להמשיך במקום שבו הפסקנו.

איתן כבל: הארכת רישיונות לערוצים ייעודיים.

איתן כבל: אני רוצה להודיע שאני מכריז על נושא חדש.

איתן כבל: הנושא הזה יעבור לדיון בוועדת הכנסת.

דוד ביטן: על מה אתה מדבר?

<אתי בנדלר: על הבקשה של חבר הכנסת אילטוב לתקן את חוק התקשורת (בזק ושידורים) באופן שהרישיון של הערוצים הייעודיים, הרישיונות שאמורים לפקוע בסוף השנה הקרובה – יוארכו בשנה.

<אתי בנדלר: נכון?

רוברט אילטוב: דרך אגב, בישראל אין ערוץ רוסי.

רוברט אילטוב: יש ערוץ ישראלי שמשדר בשפה הרוסית.

איתן כבל: אוקיי, חוזרים.

איתן כבל: אתם כבר חושבים שאתם מוכנים, בשלים עם הדברים שאתם רוצים לקרוא?

<לאה ורון: 13ד'.

<תמיר אפורי: יש הערות על 13ד'.

<תמיר אפורי: סעיף 13ד(א), אני חושב שמה שמשתמע ממנו כפי שהוא כתוב כרגע, הוא למעשה שאין חופש חוזי.

<תמיר אפורי: כתוב שם שיינתן רישיון בתנאים הבאים, וזהו.

<תמיר אפורי: לעומת זאת, בדברים שהוזכרו כאן אמרה עורכת הדין פלדמן שהכוונה היא שהצדדים גם יכולים להסכים מעבר לכך.

<תמיר אפורי: אני חושב שזה חשוב מאוד לכתוב בסעיף 13ד(א), "וזאת מבלי לגרוע מכל תנאי נוסף שעליו יוסכם בין הצדדים", אחרת התוצאה עלולה להיות הפוכה.

<תמיר אפורי: הערה שנייה – בפסקה (1) - - -

דוד ביטן: אבל למה - - -

<תמיר אפורי: לא, זה הכל אינטרנט.

איתן כבל: אבל זה לא אינטרנט ה-אינטרנט.

<תמיר אפורי: זה אינטרנט, אינטרנט.

<לאה ורון: הנוסח הופץ, הנוסח הועבר והוקרא בוועדה.

<תמיר אפורי: והוא לא ייתן גישה?

<תמיר אפורי: אז אני אומר – זו טעות, משום ש "ייתן גישה" זה ביטוי לא רלבנטי לפה.

<תמיר אפורי: דובר כאן על שידור, על שידור משנה, לפי חוק זכויות מבצעים ומשדרים - -

<קריאות: לא, לא.

<תמיר אפורי: - - ולא דובר על "ייתן גישה".

<נוגה רובינשטיין: ההסבר שניתן על ידי הממשלה, וזה גם מה שעולה בנוסח, הוא מתן גישה, ותו לא.

<נוגה רובינשטיין: לא מעבר לזה.

<זיו מאור: לא, אבל אתם נותנים גישה, וספק התכנים מקבל את הגישה ומשדר ללקוחות שלו.

<זיו מאור: פה הטעות.

<נוגה רובינשטיין: למה ההבדל?

<זיו מאור: אתם נותנים גישה לספק התכנים כדי שהוא יוכל לשדר ללקוחות שלו.

<זיו מאור: כאן כתוב: "ספק התכנים ייתן גישה".

<זיו מאור: ספק התכנים לא נותן גישה לתכנים שלכם, אסור לו.

<זיו מאור: ספק התכנים משדר ללקוחות שלו את התכנים שלכם כאשר אתם מחויבים לתת גישה.

<קריאות: - - -

איתן כבל: אני רוצה תשובות לשאלות שהועלו כאן.

<חגית ברוך: אני אענה לגבי השידור.

<חגית ברוך: המונח "שידור" הוא מונח שבחקיקת התקשורת יש לו משמעויות שהן שונות מהמשמעות שאנחנו מבקשים ליצוק לה בהקשר הזה.

<חגית ברוך: "שידור" בחקיקת התקשורת מדבר על שידור בפלטפורמות, בדרכים המסורתיות בטלוויזיה, ולא מתייחס גם לאינטרנט.

<חגית ברוך: מאחר שאנחנו יוצאים מנקודת הנחה שספק התכנים בהקשרים של סעיף 13ד' יכול לייצר את השידורים האלה גם במסגרת האינטרנט, אנחנו ביקשנו ליצור ביטוי אחר שלטעמנו, לגישתנו, בדיוק נותן ביטוי למהותו של ספק התכנים כמי שנותן גישה בסופו של דבר באינטרנט - - -

<קריאה: לא, את מדברת כל הזמן על - - -

<חגית ברוך: אני מדברת על ספק התכנים כנותן גישה.

<חגית ברוך: הגורם המפעיל.

<קריאה: כתוב שהוא נותן גישה לשידורים שמופצים בידי הגורם המפעיל גם באינטרנט ועל זה כרגע הסעיף הזה - - -

<חגית ברוך: נכון, סעיף 13ג' גם מדבר על מתן גישה בידי הגורם המפעיל – על זה אנחנו לא דיברנו בשלב הזה, אבל סעיף 13ד' שמדבר על ספק התכנים - - -

<קריאות: - - -

<חגית ברוך: זו אותה גישה, כן.

<חגית ברוך: למעשה באינטרנט בסופו של דבר כולם מייצרים איזשהו לינק.

<חגית ברוך: את, כלקוח, מה שאת עושה זה את משתמשת בגישה שניתנה לך באיזשהו לינק.

<חגית ברוך: לינק זה איזשהו קישור - - -

<מלי פולישוק: אתם לא עושים אבחנה בין גישה שנותן המפעיל לבין גישה שנותן ספק התכנים?

<מלי פולישוק: אתם לא עושים אבחנה ביניהם?

<חגית ברוך: אנחנו עושים אבחנה, יש אבחנה.

<חגית ברוך: עצם זה שזה מוסדר בשני סעיפים שונים זאת האבחנה.

<חגית ברוך: בכל סעיף יש את ההוראות שלו ואת הדרישות מכל אחד מהם, אבל בפועל, בסופו של דבר, ברמה הטכנית – כל אחד מהם עושה את אותה פעולה: מתן גישה.

<חגית ברוך: מתן גישה לתוכן.

<תומר קרני: - - -

<קריאות: - - -

איתן כבל: הגעתם להסכמה?

איתן כבל: העניין ברור?

<חגית ברוך: אני עניתי את מה שהיה לי לומר, אני מקווה שזה מספק את הוועדה ו - - -

<תמיר אפורי: אני חושב שאם אתם כותבים בפתיח שנותנים רשות לפי סעיף 4א' לחוק זכויות מבצעים ומשדרים שמדבר במפורש על שידור משנה, באותו משפט, באותה נשימה אתם אומרים שיש שידור משנה, ולאחר מכן, הפעולה שצריך לעשות זה מתן גישה.

<תמיר אפורי: אז אם אתם חושבים שמתן גישה זה שידור משנה, זאת הכוונה שלכם – אז זה לגמרי לא עולה ממה שכתוב כאן.

<תמיר אפורי: אתם מערבבים מושגים.

<תמיר אפורי: "מתן גישה" זה כשיש חומר שנמצא במקום אחר, ואני באמת, כפי שאמרת – באיזשהו אופן של קישור או משהו דומה לקישור, מאפשר גישה אליו, אבל זה עולם טכנולוגי אחר.

<איילת פלדמן: השימוש בהפניה לחוק זכויות משדרים ומבצעים לצורך שידור משנה זה בשביל לעשות את ההגדרה המשפטית של הפעולה שהיא הפעולה הטכנולוגית של מתן הגישה.

<תמיר אפורי: זה ממש חידוש.

<תמיר אפורי: את אומרת שמתן גישה זה שידור משנה.

<תמיר אפורי: זה חידוש משפטי ענק ואת אומרת את זה ככה, בהיסח הדעת.

<איילת פלדמן: מתן גישה במובן של אדם ניגש לאתר וצופה בשידורים הפתוחים.

<איילת פלדמן: אני לא מדברת על איך בדיוק הוא עושה את זה – האם זה לינק מוטמע, האם האתר שלו יש בו את השידורים עצמם – אני אדישה לפעולה הטכנית.

<אופירה לובניצקי: יש הבדל בין מתן גישה שזה פסיבי, ובין שידור שזה אקטיבי.

איתן כבל: אני רק רוצה להעיר על הסעיף הזה – אם יסתבר שיקרה נס ועורך הדין אפורי גם צודק, ומי מהאנשים כאן שהצביע על ההסתייגויות שלו, ואתם תשתכנעו, אני אביא את זה ואני אתקן את זה.

איתן כבל: זה לא ויכוח שהוא אידיאולוגי, יש כאן ויכוח מקצועי שאו שעורך דין אפורי - - -

דוד ביטן: אנחנו לא מבינים בזה בכלל.

איתן כבל: נכון, אני לא מנסה להתיימר, אתה יודע.

איתן כבל: יש פה אנשי מקצוע.

איתן כבל: הרי מה העניין?

איתן כבל: הדברים שאנחנו קוראים עכשיו, הכוונה שזה יאפשר את הביצוע.

<זיו מאור: ההערה שלי היא באיזשהו מקום כן אידיאולוגית ופחות טכנית.

<זיו מאור: הסעיף הזה בנוי כך שמוחלת חובה על גופי השידור להסכים לכך שספק התכנים ישאב את התכנים מהמפעיל.

<זיו מאור: במילים אחרות, תהיה חובה על עידן פלוס להעביר את התכנים באינטרנט, להנגיש אותם לספקי התכנים.

<זיו מאור: לא לציבור, לספקי התכנים.

<זיו מאור: לא ישירות לציבור, האבחנה הזו חשובה.

<זיו מאור: החובה הזו, להבנתנו, צריכה לחול ישירות על הגוף המשדר שמזרים אותו לספק התכנים.

<זיו מאור: הגוף המפעיל לא צריך להיות פה בתמונה, בכלל.

<זיו מאור: יש את "קשת" ו "רשת" שיש להן תוכן.

איתן כבל: אני מבין מה שאתה אומר – אבל אני לא - - -

<זיו מאור: סעיף 13ד' הוא חשוב ביותר כדי לאפשר את התחרות.

סעיף קטן: "(ב) אין בהוראות סעיף זה כדי לגרוע מזכויות בעלי זכויות היוצרים והמבצעים בשידורים הפתוחים וביצירות הכלולות בהן לפי כל דין.

סעיף קטן: שידור בו-זמני של השידורים הפתוחים בידי ספק התכנים טעון רישיון מאת בעלי זכויות היוצרים והמבצעים בשידורים הפתוחים וביצירות הכלולות בהם, בין שניתן במישרין על ידי בעלי הזכויות כאמור ובין שניתן בעקיפין על ידי הגוף המשדר, נותן ההסכמה לשידור, אם קיבל לכך רשות מאת בעלי הזכויות.

סעיף קטן: (ג) רישיון שניתן בעקיפין על ידי גוף משדר כאמור בסעיף (ב) יינתן בכפוף לתשלום של ספק התכנים לגוף המשדר בעד ההוצאות שהוציא הגוף המשדר לצורך קבלת הרישיון".

סעיף קטן: אנחנו נסביר את שני הסעיפים האלה.

סעיף קטן: השינוי ב (ג) מדבר על כך שרק במצב שבו ניתן הרישיון בעקיפין לפי סעיף (ב) ישלם ספק התכנים לגוף המשדר בעד ההוצאות.

<אתי בנדלר: תקראי שוב את הנוסח ואני גם רוצה לברר מה הן ההוצאות.

<קריאה: "מתן הרישיון".

<חגית ברוך: "מתן הרישיון".

<מלי פולישוק: למה התכוונתם ב "הוצאות"?

<מלי פולישוק: זה יכול להיות הכל.

<איילת פלדמן: שני הסעיפים האלה ביחד עם האבחנה בין המונח "הסכמה" למונח "רישיון" מבטאים את האבחנה בין זכויות המשדרים, אמרנו – הסיגנל, לבין התכנים שנמצאים בתוך השידורים, התכנים שמגולמים בשידורים, שבהם יש זכויות יוצרים וזכויות מבצעים.

<איילת פלדמן: בסעיף (א) אנחנו מגדירים שהגוף המשדר צריך לתת הסכמה לזכויות המשדרים שלו ובסעיף (ב) אנחנו מבטאים את העיקרון שזכויות היוצרים וזכויות המבצעים נשמרות במלואן, לגבי התכנים שכלולים באותם שידורים, ובאותם תכנים צריך לקבל רישיון מבעלי הזכויות.

<איילת פלדמן: הרישיון הזה יכול להיות מוסדר באמצעות clearance שעושה גוף השידור עבור ספק התכנים, למשל – אם הוא דאג מראש ברישיונות שלו מול בעלי זכויות שאפשר יהיה להעביר את התכנים לספק התכנים, ויכול גם להיות באופן ישיר מול בעלי זכויות, למשל – אם אנחנו מדברים על תאגידים - - - בניהול משותף, אז אפשר להסדיר את זה ישירות מול ספק התכנים.

<איילת פלדמן: ככל שהגוף המשדר לא יכול או לא מצליח להשיג את אותו רישיון מבעל הזכויות עבור ספק התכנים, ספק התכנים, כדי לעלות לשידור, יצטרך לסדר את הרישיון הזה אם הוא לא רוצה להיות בחשיפה להפרה.

<איילת פלדמן: סעיף (ג) מוסיף ואומר שאם הרישיון מוסדר בעקיפין באמצעות הגוף המשדר, ספק התכנים ישפה אותו על ההוצאות, על התשלום שהוא הוציא עבור - - -

<אתי בנדלר: - - - על התשלום שהוציא, מדובר על הוצאות, ואת לא יודע איזה מרכיבים נוספים יוסיפו על התשלום - - - לצורך תמורה, או לצורך כוח אדם.

<אביטל סומפולינסקי: "בעד התמורה".

<אביטל סומפולינסקי: התמורה ששילם.

<איילת פלדמן: כן.

<איילת פלדמן: ודבר נוסף – סעיף (ג) גם אומר שמתן רישיון כזה שניתן בעקיפין באמצעות הגוף המשדר הוא בכפוף לתשלום הזה.

<איילת פלדמן: כלומר, ספק התכנים צריך לשלם לגוף המשדר עבור הרחבת הזכויות ואז ניתן הרישיון.

<שרון מלכיאל אלג'ם: אני אשמח קצת יותר לפרט בתכ'לס כמה כסף זה יעלה לקבל את הזכויות האלה, כי זה יכול להיות שקל ויכול להיות אין סוף, זאת הבעיה, כי אם הם ירצו מיליארדי שקלים לא עשינו פה כלום.

<קריאה: צודק.

<קריאה: חוק ההגבלים עסקיים פותר את הבעיה הזו.

<מוטי אמיתי: זה לא כל כך מדויק כי כל הגופים לגבייה משותפת הם גופים מפוקחים על ידי הרשות להגבלים עסקיים, כל אחד יש לו את התנאים המסוימים שלו והוא מחויב לתת את זה בהתאם, במחירים סבירים, בכפוף להרבה מאוד תנאים כאלה ואחרים, אז זה לא שכל אחד יכול לגבות איזה מחיר שהוא רוצה.

<מיכל רפאלי כדורי: זה נכון לגבי הארגונים הקיימים בישראל.

<מיכל רפאלי כדורי: כל מה שמוטי אמר זה נכון, כל הגופים כפופים לממונה וכולנו עובדים אתם, אבל כשמדובר בגופים שמייצג תמיר זה אומר לפנות לכל העולם ואחותו.

<מיכל רפאלי כדורי: אני צודקת?

<תומר קרני: צריך להיות ברור שהאחריות כאן היא על ספק התוכן לקבל את הרשות הזו מבעלי הזכויות, ובאמת – לא כולם זה אגודות גבייה, חלקם זה כל מיני בעלי זכויות גם מהעולם, ונשאלת השאלה מה קורה אם בעל זכויות כזה, נניח מחו"ל, לא נותן את האישור.

<תומר קרני: אז צריך להיות ברור שספק התוכן לא רשאי לתת את הזכויות האלה, ואני לא יודע אם זה ברור מהנוסח.

<יהב דרורי: אני מחברת "פרטנר".

<יהב דרורי: מצד אחד החוק מחייב אותנו להעביר את השידורים ללא קטיעה או הפסקה או עריכה כלשהי, ומצד שני אתם אומרים שאם יש איזה בעל זכויות אזוטרי מאמריקה אני צריך להציג clearance ממנו בכל מחיר.

<יהב דרורי: זה לא סביר.

<יהב דרורי: צריך לעשות משהו במקום שאין אפשרות להשיג את ההסכמה - - -

<קריאה: - - -

<יהב דרורי: כמו שיש must carry בכבלים ובלוויין – מצד אחד מחייבים אותם להעביר את זה העברה מלאה ללא קטיעה, מצד שני פוטרים אותם במקומות שמניחים שאי אפשר להגיע להסכמות.

איתן כבל: אוקיי, מה אנחנו אמורים לעשות עם כל השפע הנפלא הזה של התגובות?

<אסף וסרצוק: האלטרנטיבה היא - - - בעצם, בנוסח הכחול מה שהיה – הרעיון היה שיהיה must carry על 2 ו-10 כמו שיש היום על הכבלים והלוויין.

<אסף וסרצוק: עורך הדין אפורי לא הרשה לנו לעשות את זה.

<אסף וסרצוק: בגלל ההתנגדות הזו עלה בעצם מה שעלה בדיון הראשון ובעצם, התמהיל שיצרנו פה הוא תמהיל שהוא לדעתנו הטוב ביותר שיכולנו להציג, שמטרתו לאפשר לספקי תוכן לאינטרנט להתחיל לשדר.

<אסף וסרצוק: בסופו של דבר הם צריכים שיהיו להם את הערוצים הפתוחים כי זה חלק אינטגרלי מכל חבילת תוכן.

<אסף וסרצוק: לכן, בסופו של דבר הרעיון היה שהערוצים הם אלה שישיגו את ה-clearance מבעלי הזכויות.

<אסף וסרצוק: האגודות, לצורך העניין, מכיוון שהם נמצאים אתם בקשר מתמיד, חלק מהם לפי גם מה שאנחנו יודעים – חלק מבעלי הזכויות כבר יש להם הסכמות לגבי שידורים על האינטרנט.

<אסף וסרצוק: אגודות, לצורך העניין, כמו אקו"ם, תל"י וכן הלאה, הם יידעו לבוא באופן ישיר לאותו ספק תכנים ששם ההתחשבנות או הגישה היא יותר פשוטה, כיוון שזה גוף אחד שמרכז את כל בעלי הזכויות הקטנים, לצורך העניין, המפוזרים.

<אסף וסרצוק: ברור לנו שיכולה להיות סיטואציה מסוימת שבה בעל זכויות מחו"ל יגיד – אני לא מוכן שהתוכן שלי משודר על ספק X.

<אסף וסרצוק: זה יכול להיות והשאלה היא האם עדיף לנו הכל או כלום, או חלקי.

<אסף וסרצוק: אני חושב שעדיף לנו חלקי, זה מצבים שאנחנו מעריכים לפי איך שאנחנו מכירים את המצב בשוק שהם לא יתקיימו בסבירות גבוהה.

<שרון מלכיאל אלג'ם: אנחנו נהיה חשופים לתביעות, מה זה?

<שרון מלכיאל אלג'ם: אני לא יודע מתי אני מפר ומתי לא.

איתן כבל: עורך דין אפורי, תוסיף שמן למדורה.

<שרון מלכיאל לג'ם: לא, הוא מרוצה ממה שיש לו.

<שרון מלכיאל לג'ם: הוא יוכל לשדר.

<קריאות: - - -

<תמיר אפורי: אני רוצה להשיב לטענות שהועלו מחברים שונים.

<תמיר אפורי: הבעיה מהסוג הזה קיימת גם היום בכבלים ובלוויין, כאשר מעבירים לערוצים זרים נוצרת סיטואציה שבה יש אירוע ספורט משודר בערוץ אחר בישראל בזכויות בלעדיות.

<תמיר אפורי: במקרים יוצאי דופן, כשיש צורך בכך – מחשיכים.

<תמיר אפורי: או שמחשיכים, או ששמים תוכן אחר.

<תמיר אפורי: זה דבר - - -

<קריאה: אבל אסור להחשיך.

<תמיר אפורי: זה דבר שקורה לעתים רחוקות, וכשהוא קורה אז מחשיכים, זה לא אסון כזה גדול.

<תמיר אפורי: אני יכול להגיד פה לפרוטוקול שבהסכם אחר שאני מכיר שעוסק בבעלי זכויות השאירו את האפשרות במקרים מיוחדים להחשיך את המסך אם יש זכויות שמתנגשות, וכו', וזה דבר שעשוי לקרות לעתים רחוקות.

<תמיר אפורי: אני לא חושב שצריך להיבהל מזה.

איתן כבל: זה לא קרה עדיין.

<קריאה: זה קרה, קרה.

<תמיר אפורי: וצריך לאפשר לספק התכנים - - -

איתן כבל: אמרתי לא ספורט.

<קריאה: ווימבלדון.

<קריאות: - - -

<תמיר אפורי: אני חושב שצריך לאפשר לספק התכנים שהוא לא יהיה חשוף לטענות למה הוא החשיך.

<יהב דרורי: ההבדל היחיד בינינו לבין המצב ב-HOT וב-YES זה שאנחנו מחויבים להעביר את הכל ללא עריכה וללא קטיעה.

<יהב דרורי: YES יכולה - - -

<מיכל רפאלי כדורי: גם אנחנו מחויבים - - -

<יהב דרורי: את ה-must carry את מחויבת.

<יהב דרורי: את ערוץ היורו-ספורט את לא מחויבת להעביר, את רשאי להחשיך.

<יהב דרורי: אני לא רשאי להחשיך.

<קריאות: - - -

<נוגה רובינשטיין: מבחינת הערוצים המסחריים ההצעה שעלתה פה היא לא אופציה, כי בעצם היא גם סותרת את התכלית של החקיקה.

<נוגה רובינשטיין: מה התכלית של החקיקה?

<נוגה רובינשטיין: התכלית היא לאפשר לפלטפורמות הנוספות נגישות של הצופים בהן גם לערוצים הפתוחים החינמיים.

<נוגה רובינשטיין: מה אומרים לנו כאן?

<נוגה רובינשטיין: שתתחיל להיות דיפרנציאציה בין התכנים של הערוצים בטלוויזיה ב-HOT ו-YES, ובין הערוצים של התכנים בפלטפורמות האחרות.

<נוגה רובינשטיין: מה שזה אומר שיהיה ערוץ מסוג א', מדרג א', ויהיה ערוץ מדרג ב'.

<נוגה רובינשטיין: אנחנו לא נוכל להיכנס לסיטואציה הזו.

<נוגה רובינשטיין: הערוץ שלנו אמור להיות מועבר as is.

<נוגה רובינשטיין: אנחנו לא נוכל להיות בתוך הסדר שבו יהיו לנו ערוצים שמשודרים במקומות אחרים ויהיו חורים שחורים שספקי התוכן יכניסו בהם תכנים אחרים.

איתן כבל: אסף, אני רוצה לקבל הכרעה פה.

<מלי פולישוק: אני רוצה לומר כאן – אמר אסף שאקו"ם, למשל, תפנה לספק התכנים כדי לתת רישיון.

<מלי פולישוק: אמרת דבר כזה, אסף?

<מלי פולישוק: שאקו"ם תפנה לספק התכנים כדי לתת רישיון ל - - - של זכויות.

<אסף וסרצוק: לא.

<אסף וסרצוק: אמרתי שהוא יצטרך להסדיר, רק אני אומר – יש הבדל בין - - -

<מלי פולישוק: לא, אני רוצה להדגיש שזה לא אקו"ם תפנה לספק התכנים אלא חובתו של ספק התכנים לפנות לאקו"ם לקבל רישיון, כי אחרת אי אפשר להשתמש בזכויות.

<חגית ברוך: זאת הכוונה.

<מלי פולישוק: אני יודעת שזו הכוונה, רק רציתי שיהיה ברור.

<ניר יוגב: אני לא ממש מבין איך מצפים שעידן פלוס - - - הוא הרי אין לו שום מידע לגבי איזה זכויות יש או אין ל "קשת", "רשת", ערוץ 10, לגבי זכויות שידור באינטרנט.

<ניר יוגב: אז הוא מצד אחד צריך להעביר אותם, הוא לא יודע מה יש ומה אין – והוא צריך להיות חשוף לתביעות?

<ניר יוגב: אני לא מבין איך זה עובד.

<קריאה: אבל זה לא עידן פלוס.

איתן כבל: חברה', די.

איתן כבל: זה כבר לא פערים, זה בולענים.

איתן כבל: יקיריי, האמת – אני מרגיש פה שעוד מעט אני אקום ואלך ואתם תמשיכו, כי התנתקנו.

איתן כבל: התנתקנו מהשיח סביב השולחן.

איתן כבל: פשוט, זה דיון מקצועי והוא נראה לי ונשמע לי מחורר ברמות שקשה לי לתאר, ואני אפילו לא יודע לקבל – אתה יודע, אם אני רוצה להמליץ בפני החברות והחברים שלי מה היא הדרך הנכונה שבה אנחנו צריכים ללכת.

איתן כבל: מה קורה?

איתן כבל: זה לא שעכשיו אני שומע את הנציגים שלכם דוהרים בביטחון מלא עם הדברים, לפחות הייתם עושים לי את זה בדיבורים כדי שאני אשתכנע.

איתן כבל: בצדק אתם לא עושים את זה, כי עולות פה שאלות שהן באופן טבעי, כשאתה מכין חוק הסדרים ואתה לא לש ודש את זה ובודק את כל הדברים – עולות פה שאלות נכונות.

דוד ביטן: נאשר ונעשה רביזיה.

איתן כבל: לא, לא.

איתן כבל: פה זה קצת יותר מורכב מלעשות - - -

דוד ביטן: למה?

דוד ביטן: אם הם יבואו עם תיקונים, אז נתקן אותם ברביזיה, זה הכל, כדי שנוכל להתקדם.

דוד ביטן: תמיד אני יכול למשוך את הרביזיה, אבל אני לא יודע, אנחנו לא מתמצאים בזה.

<קריאה: אולי זה השלב להוציא את זה מחוק ההסדרים.

איתן כבל: אני מציע את הדבר הבא – אני אאשר את זה, אבל זה לא טוב, אני כבר אומר לך.

שולי מועלם-רפאלי: האמת היא שההצעה הזו לפצל את זה לא נשמעת כל כך מופרכת בהתחשב בזה שזה נראה שיש עוד כל כך הרבה שעות של עבודה בתוך המשרדים – לא אנחנו.

<אסף וסרצוק: בואו רגע נעשה סדר.

<אסף וסרצוק: מה שמיכל גרוס רוצה זה שלא - - -

איתן כבל: עזוב, מישהו אמר מיכל גרוס?

<קריאות: - - -

שולי מועלם-רפאלי: התחושה שמתקבלת, אחרי הרבה שעות שישבנו פה זה שנהפך להיות משהו שהוא לא נוגע לצד הזה בכלל.

שולי מועלם-רפאלי: זה בסדר.

<אסף וסרצוק: הסעיף הזה זה פעם ראשונה שאנחנו דנים עליו.

<אסף וסרצוק: הסעיף הזה הוא אחד הסעיפים הכי קריטיים בשביל התפתחות התחרות.

<אסף וסרצוק: כמו שהיה לנו את זה בעניין הספורט, שעדיין באוויר, בשביל שספקי תכנים אחרים יוכלו להיכנס לתחרות חייבים שיהיו להם את הערוצים הפתוחים – זה ערוץ 1, ערוץ 2, ערוץ 10, החינוכית – זה ערוצים שחייבים להיות, וזה מה שיש לנו פה.

<אסף וסרצוק: אם אנחנו לא דנים בנושא הזה אפשר לראות שיש התאמה.

<אסף וסרצוק: לכן חשוב להסביר את החשיבות.

<קריאות: - - -

שולי מועלם-רפאלי: רק שבפרקטיקה נראה שמנסים ליצוק לזה איזה תוכן מקצועי.

שולי מועלם-רפאלי: יש איזה אי שקט מקצועי אצלכם, אפילו.

איתן כבל: אני מסכים עם כל מה שאמרת, אני בטוח שגם חבריי.

איתן כבל: זה לא הדיון.

איתן כבל: אנחנו לא מנסים עכשיו למנוע ממך מלהעביר את הדברים, אבל צצות כאן שאלות מקצועיות.

איתן כבל: אתה יודע בעצמך – זה לא שאתה כמו בדרך כלל אומר – לא.

איתן כבל: גם אתה מקשיב ואומר – וואלה, יש פה דברים שצריך לתת עליהם את הדעת.

דוד ביטן: פעם ראשונה שהוא רק מקשיב ולא מדבר.

איתן כבל: בכל זאת אני מציע, חברות וחברים – אם צריך אני אעשה רביזיה, אל תיבהלו.

איתן כבל: אני לא אוציא מתחת ידיי דבר שהוא לא דבר דבור על אופניו, כמו שאני נוהג לומר, בסדר?

איתן כבל: אל תחששו.

איתן כבל: אני רק רוצה שנתקדם בתהליך, שאני גם ארגיש שאני משרטט את המפה ולא - - -

דוד ביטן: אנחנו צריכים עד יום ראשון לסיים את זה.

איתן כבל: אוקיי.

איתן כבל: על מה אנחנו מצביעים?

<לאה ורון: 13ד', (א) ו-(ב) למעט (א)(4) ו-(5), ותיקונים.

<קריאות: - - -

<אתי בנדלר: אז ההצבעה היא על 13א' פסקאות (1), (2), (3) וסעיף קטן (ב), סעיף קטן (ג), עם התיקונים.

<לאה ורון: וסעיף קטן (ד).

איתן כבל: הוא לא הוקרא.

איתן כבל: מי בעד?

איתן כבל: ירים את ידו.

איתן כבל: בעד הסעיפים– רוב

איתן כבל: נמנעים – אין

איתן כבל: אנחנו לא נניח את הרביזיה ברגע זה.

איתן כבל: אם יידרש - - -

<לאה ורון: תמיד אפשר יהיה להוציא סדר יום.

סעיף קטן: בעצם, בהתאם לסעיף הזה – דיברנו קודם על הסימון שספק התכנים צריך לעשות, אמורה להיות יכולת להבין מי הוא ספק התכנים שממנו זלגו השידורים מחוץ לישראל ומה שיש כאן זה היפוך של נטל הראיה – הוא יהיה זה שצריך להוכיח כי נקט באמצעים משמעותיים הנדרשים.

סעיף קטן: יכול להיות שיידרש כאן תיקון נוסח בעקבות השינוי של המילה "משמעותיים", אבל הכוונה היא, כמובן, האמצעים המשמעותיים לרבות הטכנולוגיים.

<אתי בנדלר: נטען כאן רק על ספק תכנים.

<אתי בנדלר: מה אם זה על ידי הגוף המפעיל?

<אתי בנדלר: אין את היפוך נטל ההוכחה.

<חגית ברוך: נכון.

<חגית ברוך: אנחנו לא חשבנו שצריך להכניס את זה ביחס לגורם המפעיל.

<אתי בנדלר: למה?

<חגית ברוך: אנחנו מבחינים בכל זאת בין הגורם המפעיל לבין כל ספק תכנים.

<חגית ברוך: הגורם המפעיל, בתור מי שאחראי על כל מערך ההפצה הזה – כמובן שכן מטילים עליו בחוק את החובה לנקוט באמצעים הטכנולוגיים למניעת זליגת השידורים באינטרנט אבל בכל זאת, התפיסה היא שונה בינו לבין ספק תכנים, שאלה יכולים להיות כל מיני גורמים, באיזשהו מובן אולי קטנים יותר, פחות מאורגנים מהגורם המפעיל, ובהקשר שלהם חשבנו שזה נכון יותר להוסיף אותם.

<תומר קרני: נשאלת השאלה מה קורה – נניח שהוא מוכיח שהוא נקט באמצעים משמעותיים, ועדיין יש זליגה של השידור לחו"ל ועדיין המשדר המקורי עלול להימצא בהפרות של הסכמים ובחשיפה משמעותית – גם למשמעויות כספיות, גם למשמעויות של תוכן, גם למשמעויות של סנקציות מול בעלי זכויות.

<תומר קרני: השאלה האם על ספק התכנים – ואנחנו חושבים שצריך – להטיל עליו גם את האחריות: אל"ף, לדאוג להפסקת אותה זליגה או בעיה באמצעים המשמעותיים שהוא נקט, ולקחת אחריות על המקרה הזה, וגם על נזקים שייגרמו.

<אתי בנדלר: - - - צריך לשלוח הודעת צד ג'.

<תומר קרני: אבל לפי הסעיף, אם הוא נקט באמצעים אז הוא פטור.

<איילת פלדמן: לא.

<איילת פלדמן: אין פה פטור מאחריות.

<איילת פלדמן: בניגוד לגורם המפעיל שיש לו פטור מפורש מאחריות בגין הפרת זכות יוצרים או מבצעים, לפי חוק זכויות יוצרים וחוק זכויות מבצעים ומשדרים, לספק התכנים אין פטור.

<תומר קרני: אז מה המשמעות שעליו הראיה להראות?

<איילת פלדמן: זה היפוך נטל הראיה.

<איילת פלדמן: אם הוא יראה שהוא נקט אז אולי יהיה פטור מהעילה של הפרת חובה חקוקה.

<איילת פלדמן: יש עליו חובה לנקוט באמצעים משמעותיים, אבל בכל מקרה, ספק התכנים יכול - - - בהפרת זכות יוצרים.

איתן כבל: תודה.

איתן כבל: אני יכול להעלות את זה להצבעה?

<אביטל סומפולינסקי: זה רק על מניעת הגישה יש היפוך נטל הראייה?

<אביטל סומפולינסקי: בסעיף - - - אין היפוך נטל הראיה?

<איילת פלדמן: היפוך נטל הראיה נכתב כשעוד לא היה את סעיף (5).

<איילת פלדמן: אני לא רואה סיבה לעשות את האבחנה הזו.

<אתי בנדלר: זאת אומרת זה (4) ו-(5).

<אביטל סומפולינסקי: אז ברישה זה לא רק "אפשרות הגישה אליהם מחוץ לישראל" אלא - - - גם למניעת משיכה.

איתן כבל: אוקיי, תודה.

איתן כבל: אני מעלה להצבעה, עם התיקונים וההוספות.

איתן כבל: מי בעד, ירים את ידו?

איתן כבל: בעד – רוב

איתן כבל: נמנעים – אין

איתן כבל: תודה, אושר.

<חגית ברוך: אני ממשיכה לסעיף 13לח.

<חגית ברוך: "13לח.

<חגית ברוך: פטור לגורם המפעיל לעניין חוק זכות יוצרים וחוק זכויות מבצעים ומשדרים".

<תמיר אפורי: אני חושב, אם מותר לי לומר, הסעיף הזה הוא הצד השני של המטבע של 13(ג) - - -

<חגית ברוך: אנחנו חושבים שאפשר לדון בסעיף הזה ופשוט את ההתייחסות בסופו – "בשל הפצת שידורים לפי סעיף 13(ג)" – את זה להשאיר פתוח, כי הכוונה של הפטור הזה זה גם לעניין הפצה במערך כרגיל, באמצעות תחנות השידור הספרתיות.

<חגית ברוך: אנחנו מציעים כן לדון ב- - -

אני קוראת: "13לח.

אני קוראת: פטור לגורם המפעיל לעניין חוק זכות יוצרים וחוק זכויות מבצעים ומשדרים".

אני קוראת: (א) על אף האמור בכל דין, הגורם המפעיל לא יישא באחריות על הפרתה של זכות לפי חוק זכות יוצרים או חוק זכויות מבצעים או משדרים בשל הפצת שידורים לפי סעיפים 6,7 ו-13(ג)...." – כאמור, הוועדה תחליט אם להצביע על עניין 13(ג).

איתן כבל: על עניין 13(ג) אנחנו לא מצביעים, כבר אמרתי.

<חגית ברוך: "(ב) היה הגורם המפעיל גורם מפעיל פרטי שהוא בעל רישיון כללי לשידורים באמצעות תחנות השידור הספרתיות, לא יחולו הוראות סעיף (א) על השידורים הנוספים כמשמעותם בסעיף 12א(א) שהוא משדר בהתאם לרישיונו".

<איילת פלדמן: הסעיף הזה בא לבטא את העיקרון שהגורם המפעיל הוא גורם מתווך בלבד עבור הגופים המשדרים ולכן הוא לא צריך לחוב או לשאת באחריות על הפרה של זכות יוצרים או זכות מבצעים שנעשית במסגרת התכנים שמשודרים, וכמובן – הפטור הזה חל רק על אותם שידורים שהוא חייב להעביר כמתווך, ולזה מתייחס סעיף (ב).

<איילת פלדמן: ככל שיש לו שידורים נוספים מכוח היותו בעל רישיון כללי לשידורים כמובן שהוא חייב, כיוון שאלה התכנים שלו.

<אביטל סומפולינסקי: אבל הפטור הזה ניתן גם אם הוא לא פועל כנדרש.

<אביטל סומפולינסקי: זאת אומרת, הוא צריך להפיץ אותם בלי קטיעה ועריכה, ואם הוא עושה את זה עם קטיעה ועריכה, יש לו עדיין פטור מזכויות יוצרים, מאחריות.

<קריאה: מה פתאום.

<אופירה לובניצקי: כל החוק הזה מדבר על ללא קטיעה, מדבר על שידור בו-זמני.

<איילת פלדמן: זה לא הפרה של זכות יוצרים זו הפרה של חובת - - -

<קריאה: וסעיפי העיצום הכספי חלים על זה?

<אביטל סומפולינסקי: יש עיצומים כספיים למעט על הנושא של האמצעים המשמעותיים, ואנחנו נצטרך - - -

<קריאות: - - -

<נוגה רובינשטיין: אז מה הסנקציה אם הוא לא נקט באמצעים משמעותיים?

<קריאה: אין סנקציה.

<קריאה: הפרת חובה חקוקה.

<קריאה: מי שזכותו הופרה - - -

<נוגה רובינשטיין: יוכל לתבוע אותו בנזיקין?

<נוגה רובינשטיין: אז מה קיבלנו כאן, בעצם?

<קריאה: זה לא בנזיקין, זה בזכויות יוצרים.

<קריאות: - - -

<קריאה: לא, ממש לא.

<קריאה: זה לא ההסדר.

<נוגה רובינשטיין: למה לא להחיל את סעיף העיצומים הכספיים?

<נוגה רובינשטיין: הוא רשום במרשם.

<נוגה רובינשטיין: מי שנמצא במרשם, ניתן להחיל עליו עיצומים כספיים, מה הבעיה?

<אלידור בליטנר: אבל השאלה מה ההפרה כאן.

<אלידור בליטנר: ההפרה היא אמצעים משמעותיים.

<אלידור בליטנר: כשלא ברור באופן מובהק מה הם האמצעים המשמעותיים, עיצום כספי זה לא כלי מתאים.

<אלידור בליטנר: עיצום כספי - - -

<נוגה רובינשטיין: אז אם כך הבעיה כאן היא יותר גדולה, הבעיה, כמו שהצביעה עליה היועצת המשפטית.

<איילת פלדמן: כיוון שאנחנו נחזור לוועדה בעניין של המשמעותי – אז אולי נחזור - - -

<קריאות: - - -

<אתי בנדלר: אני מציעה שתשקלו.

<אתי בנדלר: אני שותפה לעניין הזה שכשאין ודאות מה הם אמצעים משמעותיים אי אפשר להטיל עיצומים כספיים בשל הפרת החובה הזו.

<אתי בנדלר: לא הייתי רוצה, עם כל הכבוד, ההוקרה וההערכה, ואני מדברת בלי ציניות, אלא לגמרי ברצינות – עם כל ההערכה לפקידים שמפעילים את שיקול הדעת, לא הייתי רוצה שפקיד יחליט שמישהו כן נקט או לא נקט אמצעים משמעותיים, כשהדברים לא מוגדרים, ואז להטיל עליו עיצומים כספיים.

<אתי בנדלר: אבל איזושהי סנקציה צריכים - - -

<נוגה רובינשטיין: אז אם ככה, לפחות להעביר את נטל הראיה.

<אתי בנדלר: יכול להיות, יכול להיות.

<אתי בנדלר: אין ספק שצריכים לתת לזה איזשהו מענה.

<אתי בנדלר: אני מציעה שתשקלו את העניין.

איתן כבל: אני רק רוצה להזכיר שבכל מקרה ניתן לנו לשקול רק עד יום חמישי, הכי מאוחר.

<קריאות: - - -

<לאה ורון: אז 13לח(א) נשאר.

<לאה ורון: לא הוצבע.

<חגית ברוך: אני חושבת שעל (ב) לא תהיה מחלוקת.

איתן כבל: אז אפשר להצביע עליו.

איתן כבל: היו על זה תוספות או הערות?

<מוטי אמיתי: אבל (ב) מפנה ל-(א), למעשה, ואם אתם לא מצביעים על (א) - - -

איתן כבל: זה בעייתי, אתה צודק.

איתן כבל: אוקיי, אני לא מצביע.

איתן כבל: נעבור ל-19א'.

<חגית ברוך: "תיקון חוק הפצת שידורים – הוראות מעבר.

<חגית ברוך: (א) נחתם הסכם לפני תחילתו של חוק זה בין בעל זכות יוצרים או בעל זכויות מבצעים בשידורים הפתוחים וביצירות הכלולות בהם לבין גוף מהגופים ששידוריהם מופצים לפי סעיפים 6(א)(1) עד 6(א)(8) לחוק הפצת שידורים לעניין שימוש בזכות כאמור, אין בהוראות ההסכם כדי לגרוע מזכותו של בעל זכות היוצרים או בעל זכות המבצעים לקבל תשלום מהגוף האמור לפי כל דין בעד השידור הבו-זמני בידי ספק התכנים לפי סעיף 13ד' לחוק הפצת שידורים, כנוסחו בסעיף 18(16) לחוק זה, אלא אם כן נקבע במפורש אחרת באותו הסכם".

<איילת פלדמן: בהקשר לסעיף הזה – הסעיף הזה קובע חזקה - - - ההסדר הזה קובע פרשנות דווקנית של חוזים קיימים.

<איילת פלדמן: הם יפורשו לטובת בעלי זכויות היוצרים והמבצעים.

<איילת פלדמן: רק אם נכתב במפורש שהתשלום כולל העברה על גבי האינטרנט לא יצטרכו להוסיף תשלום, וכמובן שלפי סעיף 13ד(ג) הגוף המשדר ישופה על ידי ספק התכנים עבור אותה תמורה שהוא שילם בעד הרחבת - - -

<קריאות: - - -

<איילת פלדמן: אני לא רואה סיבה לא להחיל את זה גם לגבי הגורם המפעיל, אבל אנחנו כאן לא דנים - -- לכן אולי נחזור לזה אחר כך, אחרי שנסיים את ההתייעצויות.

<חגי נצר: בהסכמים הקיימים – אנחנו כבר דיברנו על זה בישיבה האחרונה, צריך, בהוראת המעבר להחריג אותם.

<חגי נצר: כל הסכם שקיים ומגביל אותנו מלתת את השידורים לאינטרנט חינם, צריך להחריג אותו.

<חגי נצר: "כל האמור" בסעיף 13ד' וכו' – יחול רק לגבי הסכמים עתידיים שאז אפשר להגיד לבעלי הזכויות – אנחנו נקנה מכם גם את ה - - -

<איילת פלדמן: זה קשור לנושא ההחשכה שעלה, וסוכם שאנחנו נבחן ונחזור לוועדה.

<תומר קרני: אני מזכיר את השאלה – אמרת פה שגופי השידור אמורים לשאת, ובסעיף הקודם נאמר שספק התוכן ישפה אותם, ושאלתי למה שלא ישלם באופן ישיר את התשלום.

<איילת פלדמן: בסעיף 13ד(ב) אכן כתוב שהוא יכול לשלם באופן ישיר, אבל סעיף (א) בהוראת המעבר מדבר מראש על סיטואציה של הסכם שקיים היום בין גוף מקשר ובין - - - היום אין הסכמים, או לפחות לא התייחסנו להסכמים ישירים בין ספק תכנים לבין בעל זכויות.

<איילת פלדמן: אנחנו מדברים כאן בהסכמים שהם בין הגוף המשדר לבין בעל זכויות ואנחנו מדברים על איך לפרש את אותו הסכם.

<איילת פלדמן: כמובן שלפי ההוראות הכלליות של סעיף 13ד', ספק התכנים יכול לבוא בהסכם עם כל בעל זכויות שהוא.

<תומר קרני: זה בסדר, אבל מה שאת אומרת שגם לגבי הסכם קיים, אם תידרש תוספת תשלום על ידי גוף שידור, ספק התכנים יצטרך לשפות את גוף השידור בגין אותה תוספת.

<קריאות: נכון.

איתן כבל: אוקיי, אני עוצר.

איתן כבל: אני מבקש להצביע על זה.

איתן כבל: סעיף 19(א) – היו תוספות?

איתן כבל: שינויים?

<אביטל סומפולינסקי: נבדוק.

<אתי בנדלר: יכול להיות - - -

איתן כבל: זה ברור, אבל אני מתכוון מבחינת הנוסח הקיים.

איתן כבל: מי בעד?

איתן כבל: ירים את ידו.

איתן כבל: בעד הסעיף – רוב

איתן כבל: נמנעים – 1

איתן כבל: תודה, אושר.

איתן כבל: נמנע אחד, חבר הכנסת אילטוב.

<חגית ברוך: "(ב) מפקח שמונה לפי סעיף 37יא לחוק התקשורת יראו אותו כמי שמונה לפי סעיף 13(ו) לחוק הפצת שידורים כנוסחו בסעיף 18(16) לחוק זה עד תום שנתיים מהיום שבו מונה גורם מפעיל פרטי לפי סעיף 2 לחוק הפצת שידורים כנוסחו בסעיף 18(3) לחוק זה".

<חגית ברוך: באחד הדיונים הקודמים קבענו סמכויות פיקוח ואכיפה לעניין הגורם המפעיל, לעניין בעל רישיון לשידורים כללי, וקבענו גם סמכויות פיקוח.

<חגית ברוך: בשביל שניתן יהיה כבר ביום שלאחרי חקיקת החוק להפעיל ולעשות שימוש בסמכויות הפיקוח ועד מינוי מפקחים לפי החוק המסמיך שמתוקן כאן, מוצע לקבוע את הוראת המעבר שתאפשר למפקחים שמונו במשרד התקשורת לעשות את עבודות הפיקוח האלה.

<אתי בנדלר: למה שנתיים, אבל?

<אתי בנדלר: למה בתקופה כל כך ארוכה לא ימונו מפקחים שיכירו את הוראות החוק הזה, יעברו את כל ההכשרה הנדרשת לצורך הפיקוח על העניין הזה?

<אתי בנדלר: אני מבינה שאי אפשר לעשות את זה מיידי, אבל שנתיים זו תקופה שאני לא יכולה למצוא לה הסבר.

<חגית ברוך: היו אי אלו מקרים שקבעו סדר גודל של זמן כזה, לדעתי משם לקחנו את זה.

<חגית ברוך: אנחנו חושבים שזה הזמן שיאפשר את הרציפות.

איתן כבל: שנה תספיק, בחייכם, נו, באמת.

איתן כבל: זה פשוט – הכל נראה פה כזה - - -

<אתי בנדלר: זה עד תום שנה, אדוני, לא מתחילת החוק אלא מהיום שבו מונה גורם מפעיל פרטי, זאת אומרת – זה פרק זמן שיכול לקחת שנה וחצי או שנתיים.

<חגית ברוך: אז עד תום שנה מהיום שבו מונה גורם מפעיל פרטי.

<לאה ורון: אדוני מעמיד להצבעה את 19(ב), אם אין הערות?

איתן כבל: מי בעד 19(ב)?

איתן כבל: ירים את ידו.

איתן כבל: מי נמנע?

איתן כבל: בעד – רוב

איתן כבל: נמנעים – 1

איתן כבל: נמנע אחד, חבר הכנסת אילטוב.

<חגית ברוך: "(ג) על אף הוראות סעיף (א) והוראות סעיף 13ד' לחוק הפצת שידורים כנוסחו בסעיף 18(16) לחוק זה, מתקופה של תחילתו של חוק זה עד תום חמש שנים מהיום האמור, לא יחולו הוראות סעיף 13ד' האמור על הפצה ברשת האינטרנט של שידורי גוף המנוי בסעיף 6(א)(1) או (2) לחוק הפצת שידורים (בסעיף זה: "הגוף המשדר") או מתן גישה לשידורים כאמור בידי ספק תכנים, אם הגוף המשדר נתן רישיון שידור של שידוריו ברשת האינטרנט לפני תחילתו של חוק זה, ויחולו בתקופה האמורה הוראות אלה: (1) הגוף המשדר ייתן רישיון לשידור של שידוריו ברשת האינטרנט לכל ספק תכנים שביקש זאת, במחיר ובתנאים המטיבים ביותר שנתן לספק תכנים אחר, על פי רישיון לשידור אחר שעומד בתוקפו במועד מתן הרישיון.

<חגית ברוך: (2) באין הסכמה בין הגוף המשדר ובין ספק התכנים בעניין המחיר או התנאים לפי פסקה (1), תכריע המועצה לשידורי כבלים ולוויין בעניין.

<חגית ברוך: יושב-ראש המועצה רשאי לדרוש מהגוף המשדר ומספקי התכנים שקיבלו רישיונות לשידור מהגוף המשדר למסור לה במועד, במתכונת ובאופן שיורה את המידע הנחוץ למועצה לצורך הכרעה לפי פסקה זו.

<חגית ברוך: (3) ספק תכנים שרכש רישיון לשידור לפי סעיף קטן זה ינקוט אמצעים משמעותיים למניעת ההפצה של שידורי הגוף המשדר שלגביהם נרכש הרישיון ולמניעת הגישה אליהם מחוץ לישראל, אלא אם כן הגוף המשדר, נותן הרישיון וספק התכנים הסכימו אחרת.

<חגית ברוך: אין בהוראות סעיף קטן זה כדי לגרוע מזכות בעלי זכויות היוצרים והמבצעים בשידורי הגוף המשדר וביצירות הכלולות בהן לפי כל דין.

בסעיף זה: "השידורים הפתוחים" ו"ספק תכנים" – כהגדרתם בסעיף 13ב' לחוק הפצת שידורים, כנוסחו בסעיף 18(16) לחוק זה.

בסעיף זה: "חוק זכות יוצרים" ו "המועצה לשידורי כבלים ולוויין" – כהגדרתם בסעיף 1 לחוק הפצת שידורים כנוסחו בסעיף 18(1) לחוק זה.

בסעיף זה: "רישיון לשידור" – רישיון לשידור לפי סעיף 37 לחוק זכות יוצרים לגבי זכות יוצרים לשידור כמשמעותה בסעיף 11(4) לחוק האמור, לרבות רישיון משנה".

<אסף וסרצוק: אני אסביר.

<אסף וסרצוק: מה שקרה שבמהלך הדרך, כשהיינו לפני הממשלה, אם אני לא טועה – בערך חודש לפני הממשלה, ערוצים 2 ו-10, בעצם – בעלי הרישיון והזיכיון לפי החוק – חתמו על הסכם להפצת השידורים על גבי האינטרנט עם סלקום, הסכם מסחרי.

<אסף וסרצוק: מכיוון שאנחנו לא רצינו לפגוע בהסכמים קיימים אבל כן רצינו בסופו של דבר לא למנוע את התחרות בשוק, הוראת המעבר שעשינו בעצם כופה על ערוצים 2 ו-10 וחברות החדשות שלהם, או כל מי שהגיע להסכם קיים בשוק, לצורך העניין – להסכמים שנחתמו עם סלקום – לתת לכל ספק תכנים שירצה את אותם תנאים, בעצם, אלה תנאי הגג שהוא מחויב לעמוד בהם.

<אסף וסרצוק: במידה ולא תהיה הסכמה ביניהם לגבי אותם תנאים הם רשאים לפנות למועצה, שתוכל להכריע בעניין הזה.

<אסף וסרצוק: זו מהות הסעיף.

<אסף וסרצוק: הרעיון הוא בעצם מצד אחד לא לפגוע בחוזים הקיימים בשוק, אבל מצד שני כן ל- - - תחרות.

<תומר קרני: איך זה מתייחס לחוזים של רשות השידור עם סלקום TV?

<אסף וסרצוק: אנחנו מדברים פה, אבל זה לא מתייחס אליכם.

<אסף וסרצוק: זה רק לגופים שהם בעלי זיכיון או רישיון לפי חוק הרשות השנייה.

<קריאה: יש לכם חוזה עם סלקום?

<קריאה: כן.

<קריאה: חוזה בתשלום?

<קריאות: - - -

<בנימין אשכנזי: אני עורך דין בתאגיד השידור הישראלי.

<בנימין אשכנזי: אסף, רק תסביר לי את עניין המהות – שבמידה ואנחנו לא מגיעים להסכמה, את תפקידה של מועצת הכבלים והלוויין שם.

<בנימין אשכנזי: בסופו של דבר התאגיד הוא רגולטור - - -

<אסף וסרצוק: קודם כל הסעיף הזה מתייחס לגופים בעלי רישיון לפי חוק הרשות השנייה, זה לא ערוץ 1 או התאגיד.

<אסף וסרצוק: השאיפה היא לגבי ערוצים ציבוריים שיתנו את עצמם בחינם לכל מי שרוצה לשדר ולהפיץ לציבור.

<אסף וסרצוק: הציבור מממן את זה מלכתחילה, ואין סיבה שיהיה תשלום נוסף.

<אסף וסרצוק: אם יש תנאים אז אנחנו, כמו שנאמר עכשיו, נכניס אותם בתוך - - -

<תמיר אפורי: הסעיף הזה נוסח לפני שהיו הרבה מאוד שינויים בסעיפים אחרים בחוק ולפני שנוספו תוספות של - - - ,ואני חושב שנוצר מצב מאוד משונה שבהוראת המעבר, במקום שבמקור היתה אמורה להוסיף על מה שהוצע בחוק הממשלתי, גורעת מהחוק הממשלתי, אז היוצרות התהפכו, ובהוראת המעבר, במקום שיחילו על ספק התכנים חובות שכבר דוברו פה והוסכמו פה, הם הושמטו.

<תמיר אפורי: למשל, הנוסחים לגבי אמצעים משמעותיים, היפוך נטל הראייה במקרה ש- - - כל הדברים האלה - - -

איתן כבל: תודה, העניין ברור.

<תמיר אפורי: עניין נוסף – יש כאן בעיה נוספת שבעיניי רחוקה מאוד מלהיות ברורה.

<תמיר אפורי: לפתע פתאום, ככה, בשוליים, בסוף – רישיון לשידור הוא רישיון לפי סעיף 37 לחוק זכויות יוצרים.

<תמיר אפורי: עד עכשיו כל הזמן דובר על כך שהגופים המשדרים, מה שהם נותנים זה הסכמה בעניין הסיגנל שלהם לפי חוק זכויות משדרים ומבצעים, וכאן פתאום צץ לפתע העניין של הרישיון לפי סעיף 37, ועלול, חלילה, להתקבל הרושם שזה כולל את הזכויות.

<תמיר אפורי: כל הזמן דובר על זה שזכויות היוצרים נשמרות.

<תמיר אפורי: הסעיף שמדבר על שמירת הזכויות, בהוראת המעבר, הנוסח שלו הרבה יותר צר מהנוסח בסעיף העיקרי.

<אסף וסרצוק: אני אגיד לגבי החלק הראשון לגבי האמצעים - - -

<אביטל סומפולינסקי: בסעיף 3 צריך פשוט להתאים את זה - - -

<אסף וסרצוק: כן, אז אני אסביר.

<אסף וסרצוק: ב-13ד' אנחנו בעצם כופים על הגופים לתת רישיון ללא תמורה, ולהסדיר את כל העניינים מול בעלי הזכויות.

<אסף וסרצוק: פה, מה שאנחנו בעצם עושים זה שאנחנו לוקחים חוזים קיימים.

<אסף וסרצוק: לצורך העניין – הערוצים המסחריים נתנו רישיון שידור היום לסלקום, בתשלום, הם קבעו בתנאים את כל מה שהם רוצים.

<אסף וסרצוק: אני קצת תמה על מה שעורך הדין אפורי אומר בהקשר הזה, כי הוא נורא רוצה לדחוף אותם - - - להשאיר את הדברים שהם יסתדרו ביניהם, והם יקבעו את התנאים: איך הם רוצים להכניס את השידורים שלהם, איזה אמצעים טכנולוגיים וכן הלאה.

<אסף וסרצוק: היום, בהסכמים בין הערוצים המסחריים לבין סלקום אני מניח שנקבעו התנאים איך שהם רוצים להבטיח שהשידור יהיה מוגן, לא ייגנב, וכן הלאה.

<אסף וסרצוק: לכן, אין צורך להחיל את הסעיפים שקיימים למעלה, משום שזה אמור להיקבע במסגרת תנאי הרישיון שהוא, עוד פעם – רישיון בתשלום.

דוד ביטן: מה לגבי העניין של זכות יוצרים?

<אביטל סומפולינסקי: גם 13ד' הוא רישיון בתשלום.

<אסף וסרצוק: הוא ללא תמורה.

<אסף וסרצוק: התשלום שם הוא רק בגין הזכויות העודפות, כביכול, שהיו צריכים להשתלם בגין - - האינטרנט.

<אביטל סומפולינסקי: אבל מניעת ההפצה וכל ההוראות שנקבעו ב-13ד' הם לא רק בהקשר של מערכת היחסים בין ספק התכנים לגוף המשדר, הם גם במערכת היחסים בין ספק התכנים ליוצר, שזה למנוע את ההפצה וכל הדברים האלה.

<אביטל סומפולינסקי: זה לא בהכרח משתנה רק בגלל שעכשיו ערוץ 2 ו-10 יכולים לגבות תמורה.

<אביטל סומפולינסקי: התמורה הזו לא כוללת את הסיפור הזה של זכויות היוצרים.

<אביטל סומפולינסקי: זה ימשיך לחול.

<איילת פלדמן: בעצם יש הסכמים בין הגופים המשדרים לבין בעלי הזכויות שמסדירים את אופן ההפצה לגבי האינטרנט, בין היתר גם את אותם תנאים טכנולוגיים - - -

<אופירה לובניצקי: לא, לא.

<אופירה לובניצקי: לחלק מארגוני היוצרים יש הסכמים ישירים עם סלקום.

<איילת פלדמן: אני מגיעה לזה.

<איילת פלדמן: ולכן, זה משורשר הלאה במישור של בין ספק התכנים לבין הגוף המשדר, וזו גם התשובה למה שאמר עורך הדין אפורי ולמה שעלה עכשיו מתל"י.

<איילת פלדמן: היום, לפחות להבנתנו את החוזים הקיימים בשוק, מדובר ברישיונות לפי חוק זכויות יוצרים והם מסדירים ביניהם מי מכסה איזה חלק, את אותם תנאים שיש בהסדר.

<איילת פלדמן: אני לא יודעת אבל יכול להיות שגוף משדר מסוים מול ספק תכנים – הם חילקו ביניהם מי יישא בעלות של איזה זכויות.

<איילת פלדמן: אנחנו רוצים לשמר את אותם תנאים בדיוק.

<תמיר אפורי: אני חושב שלא קיבלתי תשובה על אף אחת מהשאלות ששאלתי, והשורה התחתונה שדבקים בנוסח חדש שזה היה הנוסח, ו - -

איתן כבל: תודה.

<נוגה רובינשטיין: אני חושבת שהסיטואציה כאן היא הרבה יותר פשוטה מאיך שמציגים אותה.

<נוגה רובינשטיין: יש כאן הסכמים שקיימים.

<נוגה רובינשטיין: נוהגים לפי ההסכמים.

<נוגה רובינשטיין: בתוך ההסכמים יש העברה של זכויות לתוכן – בגלל זה זה חוק זכויות יוצרים.

<נוגה רובינשטיין: זה ההקשר הרלבנטי, ולא ההקשר הקודם של הכפייה, שנכון שמועבר תשלום אבל ההסדר הוא הסדר של כפייה.

<נוגה רובינשטיין: כאן ההסדר הוא הסדר הסכמי, ולכן גם האמצעים המשמעותיים נמצאים בתוכו במסגרת ההסכמית.

<נוגה רובינשטיין: לכן, לא ניתן ללמוד מההסדר שנעשה בכפייה שבו החוק צריך להתערב ולהסדיר פרטים הרבה יותר רחבים, מאשר להסדר ההסכמי שנעשה בין שני צדדים והחוק מאפשר לו להתקיים.

<אתי בנדלר: אשר על כן את חושבת שאין שום בעיה בסעיף?

<נוגה רובינשטיין: נכון.

<אביטל סומפולינסקי: ומה זה אותם אמצעים משמעותיים שהוא צריך למנוע?

<נוגה רובינשטיין: השאלה של אמצעים משמעותיים – תרצו להסדיר את זה במסגרת של סעיף הכפייה, תעשו איזשהו שינוי בנוסח – זה בסדר.

<נוגה רובינשטיין: המסגרת הזו היא מסגרת הסכמית בין שני צדדים שהחוק נותן לה גושפנקא, מאפשר לה להמשיך ולהתקיים.

<נוגה רובינשטיין: במסגרת הזו לשני הצדדים, להבנתי, יש אינטרס לשמירה על התוכן – לשני הצדדים שמתקשרים פלוס הצדדים שמאחוריהם.

<איילת פלדמן: אפשר אולי במחשבה, כדי להצביע על הרעיון הזה שאנחנו משמרים פה תנאים וולונטריים תחת הסכמה בין הצדדים – אפשר לכתוב "לנקוט אמצעים משמעותיים שהוסכמו בין הצדדים במסגרת ה..." - - -

<קריאות: - - -

<תמיר אפורי: הסעיף של שמירה על זכויות יוצרים – לא קיבלתי תשובה למה הוא נוסח בצורה יותר מצומצמת מאשר בסעיף של 13ד'.

<קריאות: - - -

<איילת פלדמן: בסעיף קטן 13ד' אנחנו גם אומרים ששומרים על הזכויות כמו שהן וגם מסדירים פה איזשהו מנגנון שיפוי.

<איילת פלדמן: לעומת זאת פה, בהוראת המעבר – אנחנו לא מתערבים ביחסים שבין שני הצדדים לרישיון.

<איילת פלדמן: הם יכולים להסדיר ביניהם מה שהם רוצים.

<מלי פולישוק: ובלבד שלא יפרו.

<קריאות: - - -

איתן כבל: אוקיי, חברה', אני קיבלתי.

<יהב דרורי: הערה אחת חשובה ביותר - - -

איתן כבל: היא קשורה לסעיף פה?

<יהב דרורי: לסעיף הזה.

<יהב דרורי: לפי הסעיף, אם אני לא מצליח להגיע להסכמות עם 2 ו-10 המועצה קובעת אם המחיר שאני אקבל הוא באמת המחיר המיטבי ש - - -.

<יהב דרורי: השאלה מה קורה עד שהיא תכריע.

<יהב דרורי: האם אני לא משדר עד אז?

<יהב דרורי: אני לא עולה לשידור עד אז?

<יהב דרורי: נראה לי שההסדר הראוי, צריך להגיד אותו – שבינתיים אני עולה ואחרי זה משדרים את ה - - -

<קריאות: - - -

איתן כבל: שמעת?

איתן כבל: התשובה היא שאתה לא יכול לעלות לאוויר כל עוד אין לך רישיון.

איתן כבל: תודה.

איתן כבל: אני מעלה להצבעה.

<אתי בנדלר: רגע, אני רק רוצה לומר שכתוצאה מכך אין הגבלת זמן על המועצה תוך כמה זמן היא צריכה להכריע במחלוקת הזו, וכתוצאה מכך - - -יכול להיות שהוא לא יוכל להעלות לאוויר את זה - - -

דוד ביטן: לא, לא.

דוד ביטן: זה לא בסדר.

<אתי בנדלר: אז אני רוצה לשמוע תוך כמה זמן אתם יכולים להכריע בנושא הזה.

<לאה ורון: מה דעתכם על 120 ימים?

<אסף וסרצוק: אנחנו נצטרך לבחון את זה.

<אסף וסרצוק: יכול להיות שיש פה סעיף רלבנטי בחוק התקשורת ש - - - הכוונה היא בחוק התקשורת שמאפשר למועצה, בחוק התקשורת זה השר, להגיד – קודם כל תעלו, וההכרעה על הכסף תהיה אחר כך.

דוד ביטן: אז יש כזה סעיף?

שולי מועלם-רפאלי: אז אם ככה הוא צודק באמירה שלו.

<קריאות: - - -

איתן כבל: אם יש סעיף בחוק שמאפשר לו את העניין הזה, בלי - - -

דוד ביטן: אז בואו נחיל אותו, לא צריך לבחון.

<אסף וסרצוק: הסעיף שם זה על השר, זה סעיף 5ד(1).

<אסף וסרצוק: ההקבלה היא – "לעניין אי הסכמה כאמור בסעיף (ד) רשאי השר להורות כי לא ...

<אסף וסרצוק: ביצוע קישור גומלין".

<אסף וסרצוק: שם זה בהקשר של קישור גומלין.

<נוגה רובינשטיין: לא.

<נוגה רובינשטיין: זו סיטואציה אחרת לחלוטין.

<נוגה רובינשטיין: ללמוד מסיטואציה של קישור גומלין שבה יש שיחת טלפון אחת שיכולה להתנתק משיחת טלפון שנייה, כי אין קישור גומלין – זו סיטואציה שהיא לא דומה.

<נוגה רובינשטיין: ברור שיהיה לו אינטרס לא להגיע להקמה.

<נוגה רובינשטיין: אתם רוצים לקצוב זמן להחלטה של המועצה?

איתן כבל: חברות וחברים יקרים, אנחנו נקצוב זמן.

איתן כבל: אל תבלבלו את המוח, אני לא יכול לשמוע יותר את הסיפור הזה שלא יגיעו להסכמות.

איתן כבל: היה לי את זה כבר חצי יום.

איתן כבל: כל דבר אפשר לסיים אחרי 100 שנה.

איתן כבל: כל הזמן יגידו – ואם לא, ואם לא, ואם לא.

איתן כבל: אז אני רוצה שתהיה קביעה של זמן.

<קריאות: - - -

איתן כבל: אוקיי, כמה זמן לתת לשר?

דוד ביטן: 120 יום.

<קריאות: - - -

איתן כבל: חברות וחברים.

איתן כבל: 120 יום זה הרבה.

<קריאות: - - -

איתן כבל: אני רוצה להבין כאן – זה לא יום לימודים ארוך.

איתן כבל: ביקשתי מכם טיל לירח?

איתן כבל: ביקשתי בסך הכל שתחליטו מי יחליט – השר או המועצה?

<קריאות: השר.

איתן כבל: תודה רבה.

איתן כבל: שלושה חודשים.

<אתי בנדלר: בתוך שלושה חודשים מהמועד שבו הומצאו למועצה כל המסמכים הנדרשים לצורך קבלת החלטה.

<אתי בנדלר: אני מבקשת שבפסקה (3), עד שלא נעבור על הנושא של אמצעים משמעותיים – שנדלג, שלא נצביע.

איתן כבל: תודה.

איתן כבל: אני מעלה להצבעה את סעיף 19ג', (1), (2), (4) ו-(5).

איתן כבל: מי בעד?

איתן כבל: ירים את ידו.

איתן כבל: בעד – רוב

איתן כבל: נמנעים – 1

איתן כבל: תודה.

איתן כבל: אושר.

<זיו מאור: רק אם אפשר להעיר, היושב-ראש, ההסדר הזמני הזה שמוצע בסעיף 19 – הרבה יותר טוב מהסדר הקבע בסעיף 13ד'.

<חגית ברוך: אני ממשיכה – עמוד 292.

<חגית ברוך: מדובר בתיקונים עקיפים לחוק התקשורת.

<לאה ורון: אני רוצה להבין – זה הנוסח שהועבר בכחול?

<חגית ברוך: כן.

<חגית ברוך: אני קוראת מפסקה (2).

<חגית ברוך: פסקאות (1) ו-(2) אושרו, למיטב הבנתי.

<לאה ורון: לעניין של התקשורת הקווית.

<חגית ברוך: נכון.

<חגית ברוך: "(2) בסעיף 6ח(4)(א), בפסקה (1) אחרי "בעל רישיון לשידורים לפי דרישה" יבוא: "או בעל רישיון כללי לשידורים באמצעות תחנות שידור הספרתיות, לפי חוק הפצת שידורים באמצעות תחנת שידור ספרתיות".

<חגית ברוך: בעצם, הסעיף הזה מדבר על בעלויות צולבות בחוק התקשורת – מי לא יכול לקבל רישיון כללי לשידורים לפי חוק התקשורת, ואנחנו מוסיפים את בעל הרישיון הכללי לשידורים באמצעות תחנות שידור ספרתיות כדי להשלים את תמונת הבעלויות הצולבות.

איתן כבל: מי בעד?

איתן כבל: בעד – רוב

איתן כבל: נמנעים – 1

איתן כבל: תודה, אושר.

<חגית ברוך: בסעיף 6כ(2), בסעיף (ג) בפסקה (5), אחרי פסקת משנה (ב) יבוא: "(ב1) בעל רישיון כללי לשידורים באמצעות תחנות השידור הספרתיות לפי חוק הפצת שידורים באמצעות תחנות שידור ספרתיות, התשע"ב-2012, לרבות מי שהוא בעל שליטה או בעל עניין בבעל רישיון כאמור".

<חגית ברוך: סעיף 6כ(2) מדבר על בעלויות צולבות בחדשות.

<חגית ברוך: בעצם, במודל של הכבלים והלוויין, בשביל לשדר שידורי חדשות צריך להיות מפיק חדשות עצמאי, והסעיף קובע מגבלות לגבי מי אינו יכול להיות מפיק חדשות עצמאי, וגם כאן אנחנו מכניסים גם את בעל הרישיון הכללי להשלמת תמונת הבעלויות הצולבות.

<מיכל רפאלי כדורי: סליחה רגע, איפה הסעיף של הישראליות?

<מיכל רפאלי כדורי: אתה אמרת שאתה רוצה עוד לדון בזה.

איתן כבל: אנחנו כבר הצבענו על זה.

איתן כבל: סליחה, הצבעתי על זה אז.

<לאה ורון: אנחנו כרגע בעמוד 293.

<לאה ורון: הצבעה על פסקה (3).

איתן כבל: מי בעד?

איתן כבל: ירים את ידו.

איתן כבל: בעד – רוב

איתן כבל: נמנעים – 1 פסקה (3) אושרה.

איתן כבל: תודה, אושר.

איתן כבל: הלאה.

<חגית ברוך: (4).

<חגית ברוך: בסעיף 6 כא(א).

חלקם" יבוא: סעיף 6כא וסעיף מט בחוק התקשורת הם סעיפי ה-must carry של הכבלים ושל הלוויין, בהתאמה.

חלקם" יבוא: לפי הסעיפים האלה הם אמורים להפיץ את כל השידורים המופצים לציבור והניתנים לקליטה מהאוויר, אבל אנחנו רוצים להחריג כאן

חלקם" יבוא: את משדר הערוץ הנושאי ואת שידוריו, ואת השידורים הנוספים של בעלי הרישיון הכללי כי לגביהם לא חלה חובת must carry לכבלים וללוויין.

איתן כבל: יש הערות?

איתן כבל: מי בעד?

איתן כבל: מי נמנע?

איתן כבל: בעד – רוב

איתן כבל: נמנעים – 1 פסקאות (4) ו-(5) אושרו.

איתן כבל: תודה, אושר.

איתן כבל: הלאה.

<חגית ברוך: זה הוא, בתיקונים העקיפים.

<אתי בנדלר: הבקשות לדיון מחדש, שאתה ביקשת.

איתן כבל: מי בעד הרביזיה?

<אתי בנדלר: לסעיפים שפורטו בסדר היום.

רוברט אילטוב: מבקש להגיש רביזיה על כל הסעיפים.

<לאה ורון: ברביזיה נדון מחר.

איתן כבל: יש כאן את בקשתי לדיון בסעיף 26, וסעיף 27.

איתן כבל: אלה עניינים טכניים.

איתן כבל: מי בעד בקשות הרביזיה?

איתן כבל: מי נגד?

איתן כבל: בעד הבקשות לרביזיה – רוב

איתן כבל: נמנעים – 1 הבקשות אושרו.

איתן כבל: תודה.

<אביטל סומפולינסקי: בתיקון חוק הגבלת הפרסומת והשיווק של משקאות אלכוהוליים, בנוסף לתוספת של "בעל רישיון לשידורים כלליים באמצעות תחנות השידור" אנחנו חשבנו שצריך גם להוסיף את משדר הערוץ הנושאי לעניין החובות שיש בהגבלת הפרסומת והשיווק.

<חגית ברוך: אין לנו בעיה עם זה, כמובן.

<חגית ברוך: זה נשמט בטעות.

<אתי בנדלר: תסבירי על מה מדובר.

<חגית ברוך: אנחנו נמצאים בתיקונים עקיפים לחקיקה שמסדירה הסדרות רוחביות לעניין כל תחום השידורים.

<חגית ברוך: חוק הגבלת פרסומות השיווק של משקאות אלכוהוליים מטיל מגבלות על פרסום - - -

רוברט אילטוב: זה נושא חדש.

רוברט אילטוב: כל התיקונים העקיפים, אני רוצה לטעון – נושא חדש.

<חגית ברוך: אבל הם נמצאים בתזכיר, בכחול.

רוברט אילטוב: על כל התיקונים העקיפים אני מבקש לטעון טענת נושא חדש.

<אתי בנדלר: בסדר, אבל אני צריכה לכתוב מכתב לוועדת הכנסת.

<אתי בנדלר: אתה רוצה שאני אפרט נימוקים, או שאין צורך?

רוברט אילטוב: זה לא היה בחוק, זה תיקון - - -

<קריאות: זה היה בחוק.

<אתי בנדלר: זה היה בחוק - - - גילינו איזושהי טעות קטנה.

רוברט אילטוב: אז אני רוצה לטעון – נושא חדש.

<אתי בנדלר: אוקיי, אז אני מציעה שנעביר את זה לוועדת הכנסת ונדון בזה אחרי שוועדת הכנסת - - -

איתן כבל: אז אני רוצה קודם כל לאשר את זה.

<אתי בנדלר: אתה לא יכול להצביע.

דוד ביטן: כל דבר זה ייהרג ובעל יעבור?

דוד ביטן: אז יש תהליך - - -

איתן כבל: אין תהליך, יש סיכומים.

דוד ביטן: יש תהליך, בוא נעשה אותו.

דוד ביטן: עכשיו נפוצץ את הכל - - -

<אתי בנדלר: בקשות לדיון מחדש התקבלו ואני מציעה את הדיון מחדש לערוך אחרי שוועדת הכנסת תכריע בנושא.

איתן כבל: זה עניין טכני, זה ממילא נראה כמו לחמניה לא אפוייה כל העניין הזה.

איתן כבל: זה היה צריך להיות באקספרס, לא כל שתי דקות לעצור אותי על דברים ש - - - אני לא רוצה עכשיו להרחיב, אוקיי?

איתן כבל: אני הייתי פשוט צריך לנעול את הדיון וללכת.

איתן כבל: חוזרים לדמי הפצה.

איתן כבל: עמוד 259.

איתן כבל: אני לא מצביע על דמי ההפצה עכשיו, רק מציג את העקרונות.

דוד ביטן: למה?

איתן כבל: כי זה לא הונח בפני - - - אני רק רוצה שנגיע בינינו להבנות.

איתן כבל: זה יובא בפני הוועדה ומחר או מחרתיים נצביע על הדברים האלה.

רוברט אילטוב: אפשר לדעת למה מגיעה להם ההטבה?

רוברט אילטוב: למשרד המשפטים אין הסתייגויות פה, על מתן ההטבה?

רוברט אילטוב: אני רוצה דיון ציבורי על כל מתן הטבה, בוועדה הזו.

רוברט אילטוב: אני רוצה דיון עקרוני, ציבורי, פתוח, לא איזה עסקה פה, מאחורי ה - - -

<ניר שוויקי: אני מנכ"ל בפועל של הרשות השנייה.

<ניר שוויקי: אני שואל אותך, השר: אם ה-2 מיליון שקל חלים מרגע שהחוק עובר, אני לא מצליח להבין איך זה מסתדר עם עלויות הפעלת המרבב, אז אני אשמח לקבל תשובה.

<ניר שוויקי: זה לא יכול לחול מיום מעבר החוק.

<ניר שוויקי: הרשות השנייה חשופה, אלא אם כן משרד האוצר יממן את ההפרש.

איתן כבל: אדוני, אני רוצה להציע – אל תתחילו עכשיו לאתגר אותי על סיפורים.

איתן כבל: אתם, אנשי המקצוע, תשברו את הראש ביניכם.

<ניר שוויקי: רגע, אדוני היושב-ראש, אני חייב להתעקש על זה מכיוון שזה משאיר פה תאגיד סטטוטורי חשוף שצריך לממן מערך לטובת הציבור.

<ניר שוויקי: אני לא יודע כמה זמן תיקח ההפרטה וההפרש בין עלות של תפעול המערך ובין אותם 2 מיליון שקלים צריכים להסדיר את המימון שלה כבר עכשיו כי אנחנו לא נישאר חשופים אחר כך, ולא נוכל להפעיל את המערך.

<ניר שוויקי: זו המשמעות של זה.

איתן כבל: אני לא אמרתי שההערה שלך אינה במקומה.

איתן כבל: אני לא מצביע על זה, אני רק הנחתי את העקרונות של ההצעה.

איתן כבל: אני נותן לכם – יש לכם בשלב הזה את ה-24 שעות.

איתן כבל: ישבת פה, לא אמרת כלום - - -

<ניר שוויקי: כשזה רלבנטי אלי אני מדבר.

איתן כבל: אין בעיה, אין בעיה, ניר.

איתן כבל: בקיצור, מה שאני אומר – אתם תידרשו לשבת עם הגורמים המקצועיים ולהגיע להבנות והסכמות כדי לתת את המענים.

<אתי בנדלר: אדוני, אני רוצה לומר – אני לא יודע מה אתה הולך לקרוא ומה הם העקרונות, כי באמת איש לא דיבר אתי על זה ולא בדקתי את זה.

<אתי בנדלר: אני רק רוצה לומר דבר כזה: יש עלויות קבועות להפצה, להפצת השידורים במערך ה-DTT, אוקיי?

דוד ביטן: - - - מה הבעיה?

<אתי בנדלר: השאלה אם יש השלמה.

רוברט אילטוב: וההשלמה הזו צריכה להיות מוסדרת בחקיקה.

<אתי בנדלר: אבל - - - , אני לא יודעת.

איתן כבל: חברים, קראתי בשלב הזה את מה שקראתי.

איתן כבל: עולות שאלות, את צריכה לקבל את הנוסח - - -

דוד ביטן: נדון בזה מחר.

איתן כבל: אמרתי.

איתן כבל: בגלל זה אני גם לא מצביע היום.

איתן כבל: יש שאלות מפה, מספיק שאלות.

רוברט אילטוב: אפשר את ההתייחסות של משרד המשפטים על זה שיש פה מתן הטבה לגורמים פרטיים ואין פה דיון ציבורי?

איתן כבל: היה דיון.

איתן כבל: היתה על זה כתבה בעיתון.

רוברט אילטוב: על ערוץ 9 גם היתה כתבה בעיתון.

רוברט אילטוב: אפשר את ההתייחסות של משרד המשפטים?

איתן כבל: אני אאפשר.

איתן כבל: אני רק מנסה להגיד – אני שם את הדברים כמו שהם.

רוברט אילטוב: או שרק כשמדובר על דוברי רוסית יש מתן הטבה.

דוד ביטן: צריך ש- - -שהערוצים הייעודיים יהיה זהה- 9, 20,24 ויש עוד איזה ערוץ – הערוץ הערבי, יקבלו הגנת ינוקא לשנה וחצי.

<אתי בנדלר: שלא ישלמו דמי הפצה?

דוד ביטן: כן.

<אתי בנדלר: כדי להבין את הצעתך, השאלה – כל מי שלא ישלם או שישלם פחות ממה שמשלמים היום – האם זה יושת על ה - - - או על האוצר?

איתן כבל: סליחה, עם כל הכבוד לו, דעתו חשובה, אבל לא פה.

איתן כבל: העניין הוא כזה – זה לא מעניין אותי.

איתן כבל: אני אמרתי את הדברים, הנחתי אותם.

איתן כבל: הודעתי שאני לא מצביע על זה.

איתן כבל: יש שאלות, ברור.

איתן כבל: וסרצוק, אמנם זה החוק הגדול הראשון שלו, מזל טוב, אבל יחד עם זאת, כל השאלות האלה – כבר ברור לו.

<קריאות: - - -

איתן כבל: אתה רוצה להתייחס?

<אסף וסרצוק: כן.

<אסף וסרצוק: הערוצים הייעודיים הם ערוצים פרטיים.

<אסף וסרצוק: זה ערוצים שעל פי החוק הם אמורים לעלות למכירה למערך ולכן אנחנו לא רואים טעם או הצדקה לכך שהמדינה תממן אותם.

<אסף וסרצוק: חשוב שזה ייאמר פה, בהיבט הזה.

איתן כבל: משרד המשפטים – חבר הכנסת אילטוב ביקש עכשיו, מה דעתכם על הדיון הציבורי?

<אלידור בליטנר: אסף הציג את ה- - - למה על הערוצים הייעודיים?

איתן כבל: לא, על ערוץ 2 הוא התכוון.

<אלידור בליטנר: אני חושבת שהאוצר צריך לענות על זה.

<אסף וסרצוק: לערוץ 9 אני - - - .

<אסף וסרצוק: לייעודיים האחרים אני - - -

<קריאות: - - -

רוברט אילטוב: אני רוצה את ההתייחסות שלה.

<אסף וסרצוק: ערוצים 2 ו-10, ההבדל היחיד הוא שהם ערוצים שנדרשים לעלות על המערך בניגוד לערוצים הייעודיים שלא נדרשים לעלות על המערך.

<אסף וסרצוק: הם עולים מבחירה.

<אסף וסרצוק: זה, בגדול, ההבדל המהותי.

איתן כבל: ההבדל הוא כזה – והיה פה דיון - - -

<קריאות: - - -

איתן כבל: אני יכול לרגע להפסיק את הדיון הקואליציוני?

איתן כבל: אני רוצה להזכיר, אסף, גברתי – מחר יש לכם את כל היום לדבר.

איתן כבל: אני רוצה להזכיר שכאשר עלה הנושא הזה אני ראיתי שיש טעם בעייתי בכך, ואת ואני גם החלפנו מילים – שגורם פרטי שזה אפרופו, יממן גורם פרטי אחר, וזה – איך אומרים?

איתן כבל: אי אפשר להחזיק את החבל גם לכל אורכו וגם לכל רוחבו.

איתן כבל: ניסינו למצוא פשרה הגונה, פשרה הגונה.

איתן כבל: לא לתת תשובה הכי טובה שאפשר.

איתן כבל: אני חושב שהתשובה הזו יש בה חורים, היא לא פשוטה, עם השאלות שהיועצת המשפטית העלתה, וחבר הכנסת אילטוב שאל כטוב ליבו על ערוץ 9, ואנחנו בעניין הזה נצטרך לתת תשובות.

איתן כבל: יש לכם זמן עד מחר.

רוברט אילטוב: אני רוצה גם להדגיש שאני מדבר על כל הערוצים הייעודיים.

איתן כבל: ברור לי, ברור לי, אני יודע.

דוד ביטן: יש ארבעה.

איתן כבל: לא משנה, הוא רוצה להגיד שהוא לא רק עוסק פה בערוץ ב - -

<לאה ורון: בשפה הרוסית.

איתן כבל: - - לכן אני אומר את הדברים בצורה הכי ברורה, ועד מחר נידרש לעשות את השיפצורים ונגמור עניין.

<מירי נאור: אני מערוץ 20.

<מירי נאור: אני רוצה להגיד שהאבחנה שאסף עשה בין ערוצים ייעודיים לערוצים מסחריים היא לא מדויקת, כי אמנם הערוצים הייעודיים לא חייבים להיות, אבל יש להם, כמובן, אינטרס להיות, וצריך - - -

רוברט אילטוב: זה גם האינטרס הציבורי שהם יהיו שם.

<מירי נאור: זה בעיקר האינטרס הציבורי וכל הדבר הזה מן הסתם נועד לשרת את הציבור ולא כל כך מתייחסים לזה שהערוצים הייעודיים – כל המטרה שלהם וכל תכליתם היא בעצם לטובת הציבור.

דוד ביטן: אני אסביר לך – באוצר חושבים שהם היחידים שיודעים מה האינטרס הציבורי.

איתן כבל: טוב, גברתי.

איתן כבל: נו, באמת.

איתן כבל: כבר הולכים לקראתכם, לא צריך להיסחף.

איתן כבל: לא מקבלים ריטיינר על פי מילים.

איתן כבל: באמת, לפעמים זה משגע אותי, הקטע הזה, ואני אומר לך את זה בכבוד.

איתן כבל: זה משגע אותי לפעמים – מגיעים להסכמות וכל אחד מתלהב מעצמו.

איתן כבל: עפים על גלי ההצלחה האישית.

רוברט אילטוב: אני רוצה להגיש הצעה חלופית להצעתו של חבר הכנסת ביטן ולה - - - את זה לשלוש שנים.

איתן כבל: אני הרי לא מצביע על זה.

איתן כבל: ישקלו את זה הגורמים.

<ניר יוגב: רק שאלת הבהרה – מה יקרה אחרי השלוש שנים, או השנה וחצי?

<ניר יוגב: כי לא סיימת את המתווה, עד כמה שהבנתי.

איתן כבל: אמרתי.

איתן כבל: אני קראתי.

איתן כבל: קראתי את זה פעם אחת ופעמיים, ובפעם השלישית עצרתי באמצע: ערוצים 2 ו-10 ישלמו 2 מיליון שקל החל ממועד כניסת החוק.

איתן כבל: הם ישלמו עד שנה אחרי שהמפעיל הפרטי יעלה ערוצים נוספים.

<ניר יוגב: ומה אחר כך?

<ניר יוגב: הם ישלמו את עלות ההפצה?

<ניר יוגב: הם לא ישלמו כלום?

<ניר יוגב: אני לא מצליח להבין.

איתן כבל: אני המשכתי להקריא?

<ניר יוגב: אז זה מה שביקשתי, שתקריא.

איתן כבל: אז לא.

שולי מועלם-רפאלי: זה לגיטימי, זו עוד שאלה.

<קריאות: - - -

דוד ביטן: למה הם צריכים לשלם בשביל כולם?

דוד ביטן: אתה נציג של מי, של סלקום?

דוד ביטן: אז תעמיד את השאלה על אחרים.

<קריאות: - - -

איתן כבל: הוא רק שאל.

דוד ביטן: לא שואלים סתם.

<מירי נאור: אני מבקשת לשאול מה עם הערוצים האחרים, שהם לא 2 ו-10.

איתן כבל: את יודעת מה?

איתן כבל: אם זה תלוי בי עכשיו, אף אחד מכם לא יקבל כלום.

<מירי נאור: אני רוצה להבין מה קורה.

איתן כבל: אני מודיע לך – אני אלחם פה כדי שאף אחד מכם לא יקבל.

איתן כבל: אני מודה לכם, הישיבה נעולה.